Афғонистон президентлигига 41 киши даъвогар\n11 май 2021, Тошкент вақти: 15:38\nиюн 14, 2009\nАфғонистонда президент сайловига масъул расмийлар 20 августга белгиланган сайловда қатнашиш истагини билдирган 41 номзод рўйхатини тақдим қилди.\nРасмийларга кўра, бу якуний рўйхат. Бу рўйхатда ғалаба эҳтимоли энг юқори бўлган номзод амалдаги президент Карзайдир. Кейин эса собиқ молия вазири Ашраф Ғани ҳамда собиқ ташқи ишлар вазири Абдуллоҳ Абдуллоҳдир. Номзодлар орасида икки аёл ҳам бор.\nАфғонистондаги мустақил сайлов комиссияси раҳбари Азизуллоҳ Лодин президентликка даъвогарлар рўйхатига тиркалган кўпгина номзодлар президентликка муносиб эмас, деган фикрда. Унга кўра, номзодларнинг кўпчилиги, ҳатто, саводсиз ёҳуд тегишли маъмурий тажриба ва билимга эга эмас.\n“Аммо, мамлакатдаги сайлов қонунларида номзоднинг квалификацияси бўйича меъёрлар жуда паст қилиб белгиланган”, деб ҳисоблайди Азизуллоҳ Лодин.


ПАХТА ЙИҒИМ-ТЕРИМИНИ УЮШҚОҚЛИК БИЛАН ЎТКАЗАЙЛИК ! – UzFK\nПАХТА ЙИҒИМ-ТЕРИМИНИ УЮШҚОҚЛИК БИЛАН ЎТКАЗАЙЛИК !\nby UzFKUserPosted on September 16, 2020 February 11, 2021\nЎзбекистон фермер, деҳқон хўжаликлари ва томорқа ер эгалари кенгашининг мамлакатимиз аҳолисига\nУшбу қарорлар қишлоқ хўжалигида эркин рақобатни таъминлаб, бозор иқтисодиёти тамойилларини жорий этишга йўналтирилган бўлиб, пахта ва ғалла етиштиришда давлат буюртмаси, харид нархининг белгиланишини босқичма-босқич бекор қилиб, деҳқонларимиз меҳнатининг иқтисодий самарадорлиги ҳамда манфаатдорлиги ошишини кафолатлайди.\nЮртимизда пахта йиғим-терими мавсуми бошланиш арафасида. Айни пайтда, олдимизда долзарб мавсумни уюшқоқлик билан ўтказиш, аҳолини кўнгилли равишда теримга жалб этишдек ўта масъулиятли вазифалар турибди.\nЭрта кўкламда, об-ҳавонинг ёғин-сочинли келиши натижасида аксарият майдонларда чигит икки, ҳаттоки, айрим ҳудудларда уч маротабагача қайта экилди. Ҳаво ҳарорати ҳар йилги меъёридан анча паст бўлди. Саратондаги кучли иссиқ ҳам ғўза ривожига салбий таъсирини кўрсатди.\nШунга қарамай, далаларимизда белгиланган режани ортиғи билан бажаришга етадиган ҳосил етиштирилди. Донишманд халқимиз айтганидек “Ғалвирни сувдан кўтарадиган вақт келди”. Эндиги вазифамиз – машаққатли меҳнатлар эвазига етиштирилган ҳосилни ёғин-сочинли кунларга қолдирмай, тез ва соз йиғиштириб олишдир.\nБиринчидан, пахта йиғим-теримига кўнгилли келган теримчиларга ётоқ жойларини сифатли таъмирлаб, зарур буюмлар билан жиҳозлаш ва шарт -шароитлар яратишингиз;\nИккинчидан, теримчиларни талаб этиладиган этак (фартук), тарози ва бошқа зарур анжомлар билан таъминлашингизни;\nТўртинчидан, теримчиларни эрталабки нонушта ва иссиқ овқат билан таъминлашингиз шартлигини унутманг!\nПахта теримига 18 ёшга тўлмаган йигит-қизларни, бюджет ташкилотларининг ишчи-ходимларини жалб қилишга уринманг, (кўнгиллилар оила бюджетига маблағ ишлаб олиши учун дам олиш ва ишдан ташқари ихтиёрий яшаш жойидан узоқ бўлмаган яқин далаларда пахта теримига чиқиши бундан мустасно) шунингдек, мажбурий меҳнатнинг ҳар қандай шаклига қарши туринг. Чунки, мамлакатимизда мажбурий меҳнатдан фойдаланганлик учун жавобгарлик янада кучайтирилганини унутманг!\nбеш кун муддатда керак бўлса, теримчилар билан ҳар кун ҳисоб-китоб қилиб, туманларда пахта йиғим-теримига жалб этиладиган теримчилар рўйхатини қайта кўриб чиқиш, ҳар бир терим отряди раҳбари ва теримчи, айниқса, уюшмаган аҳоли билан алоҳида суҳбат ўтказилишини;\nПахта йиғим-терими мавсумида терим отрядлари раҳбарларига фуқаролик-ҳуқуқий шартномалар асосида, Ўзбекистон Республикаси Бандлик ва меҳнат муносабатлари вазирлиги ҳузуридаги Жамоат ишлари жамғармаси маблағлари ҳисобидан 2 млн сўмдан меҳнат ҳақи тўланади.\nТеримга жалб қилинадиган ҳашарчилар учун шийпонлар ва ётоқхоналар жойлашуви режаси тасдиқланиб, зарур шарт-шароитлар яратилди. Ҳашарчиларни далама-дала, бир кунлик масофага олиб бориб келишга йўл қўйилмайди. Улар жиҳозланган ётоқхоналарда ётиб, теримда иштирок этади.\nPrev Пахта йиғим-терими арбитраж гуруҳи назоратида бўлади\nNext Избосканнинг ғайратли фермери


Қалбаки АҚШ долларини ҳақиқийсига алмаштиришнинг антиқа йўлини топган фирибгар » Ўзбекистон янгиликлари – Zamin.uz\nҚалбаки АҚШ долларини ҳақиқийсига алмаштиришнинг антиқа йўлини топган фирибгар\n13 октябрь 2019, 06:00\nФирибгарлик йўли билан қалбаки 700 АҚШ долларини ҳақиқийсига алмаштириб, фуқарони чув туширган С.Исматов 5 йил 6 ой муддатга озодликдан маҳрум қилинди. Бу ҳақда Ўзбекистон Республикаси Олий суди катта консультанти Акрамжон Арипов маълум қилди.\nМуқаддам уч марта судланган фуқаро С.Исматов қамоқдан чиққанида икки ой ҳам ўтмай, яна жиноятга қўл урди. У ўзининг жиноий шериклари билан қалбаки 700 АҚШ долларини ҳақиқийсига алмаштиришнинг антиқа йўлини топди.\nШерикларидан бири банкка кириб кимнинг қанча чет эл валютаси олиб кетаётганини аниқлайдиган ва иккинчиси унинг ортидан бориб, иккинчи эпизодни бажарадиган бўлишди.\nАндижонлик З.Султонова ўғли билан Наманган шаҳридаги “Инфин банк”дан эридан келган 750 АҚШ долларини олишаркан, 50$ни бозор қилиш мақсадида сўм қилиб банкдан чиқишди. Улар “Сардоба” бозорига келиб бозорликларини қилиб чиқишгандики, машиналари олдида чиройли кийинган йигит қарши олди.\n— Зулфия Султонова сизмисиз, опа?\n— Ҳа мен...\n— Минг бор узр опа, мен банк ходимиман. Озгина англашилмовчилик бўлибди, бошқага келган пулни ходимларимиз адашиб сизга бериб юборишибди, шунга...\nШу пайтда телефон жиринглайди-да гўё банкда шу бўйича тинтув бўлаётгандек “бошлиқ” ҳолатни суриштиради.\n— Ҳа, ҳозир опани олдидамиз, мана...\nТелефон З.Султоновага тутилади.\n— Алло, мен ҳозиргина сиз пул олган банкнинг бошлиғиман, опа узр йигитлар хатоликка йўл қўйишибди. Пулингизни алиштириб беришади, бизни муаммодан чиқаринг, илтимос опа...\n“Ҳа, бўпти-да, буям доллар, уям доллар. Иш бор жойда камчилик бўлади-да...” Аёлнинг калласига келган фикр шу бўлдию пулларни осонгина алишишди.\nФирибгарлар асл пулга, фуқаро қалбакисига эга бўлди. Орадан бироз муддат ўтиб 100 долларни сўм қилдириш мақсадида банкка келган З. Султоновага пулининг қалбаки эканлигини айтишади. Олиб борилган суриштирув, тезкор текшириш натижаларида юқоридаги ҳолат фош бўлади.\nС.Исматов суд ҳукми билан 5 йил 6 ой муддатга озодликдан маҳрум қилинди.\nЯнгиликлар » Жамият » Қалбаки АҚШ долларини ҳақиқийсига алмаштиришнинг антиқа йўлини топган фирибгар\n15:01 АҚШ долларини қалбакилаштирган шахслар қўлга тушди\n09:28 Кореяга ишга юбориш учун 12,5 минг доллар олган фирибгар қўлга олинди\n23:53 Ўзини банк ходими деб таништирган фирибгарлар\n15:12 Смоленсклик аёл эрига қалбаки ҳайдовчилик гувоҳномаси совға қилди


Бош сахифа > Янгиликлар > Спорт юлдузи бўлсам...\nКиши ёшликда нимани орзу қилса, келажакда тақдир уни шу ниятига етказади, дейдилар. Мен "Зармитан" МФЙ ҳудудидаги Работ қишлоғида туғилиб, вояга етдим. 13 ёшимдан спортнинг миллий кураш тури билан шуғулланишни бошладим. Амаким Орзиқул Йўлдошев ёшлигимдан ўзи билан бирга кураш машғулотларига олиб борарди. 6-синфдалигимда вилоятимизда ўтказилган кураш мусобақасининг Республика босқичида 1-ўринни олдим. Кейинчалик 9-синфни битириб, 2007 йилда Бухоро олимпия захиралари коллежига ўқишга кирдим. Коллежда ўқиб, самбо бўйича Ўзбекистон чемпиони бўлдим. Ўша йилнинг ўзида ушбу спорт тури бўйича ўтказилган Осиё чемпионатида фахрли 3-ўринни қўлга киритдим. Бу ўзимга бўлган ишончимни мустаҳкамлади. 2010 йилда миллий кураш бўйича Ўзбекистон чемпионатида 1-ўрин насиб этди ва жаҳон чемпионатига йўлланма олдим. Ҳеч қанча фурсат ўтмай, Ҳиндистоннинг Деҳли шаҳрида бўлиб ўтган жаҳон чемпионатида 57 килограмм вазн тоифасида фахрли 3-ўринни эгалладим. Халқаро спорт устаси, деган шарафли ном мендек оддий ўзбек қизига насиб этди. Шу йили коллежни битирдим, менга миллий кураш бўйича мураббий дипломи берилди. Мана 14 йилдан буён спортга меҳр қўйиб, шуғулланмоқдаман.\nЮтуқларимда устозларим Комил Юсупов, Шавкат Баротов ва Орзиқул Йўлдошевнинг жонкуярлиги, меҳри ва меҳнатлари маҳсулини кўраман.\nКўрилганлар сони: 3517


Алмазбек Атамбаев Озодлик радиоси президенти Томас Кент билан учрашди\nПятница, 31-марта, 2017\nҚирғизистон президенти Алмазбек АтамбАев 30 март куни Озод Европа/Озодлик Радиоси медиакорпорацияси президенти Томас Кент билан учрашди. Бу ҳақда президенти матбуот хизматидан хабар беришган.\nТомас Кентнинг таъкидлашича, Қирғизистон ўзининг демократияга интилишлари ва сўз эркинлигига ҳурмати билан минтақадаги давлатлардан ҳамиша ажралиб турган. «Биз буни кўряпмиз ва шунинг учун ҳамкорликни давом эттиришдан жуда ҳам манфаатдормиз. Озод Европа/Озодлик Радиоси Қирғизистонда ишлаш бўйича яхши тажрибага эга», -- деди Томас Кент.\nАлмазбек Атамбаевнинг фикрича, Қирғизистон халқи учун сўз эркинлиги ва адолат тушунчалари ҳар доим муҳим аҳамият касб этган ва ҳозирги кунда мамлакат инсон ҳуқуқлари ва эркинликлари ҳурмат қилинадиган ҳуқуқий ва демократик давлат қуриш борасида осон бўлмаган даврни ўз бошидан ўтказяпти.\n«Қирғизистонликлар демократик жамиятнинг муҳим кўрсаткичлари ҳисобланмиш сўз эркинлиги ва ошкоралик борасида эришилган натижаларни қадрлашади, - деди Алмазбек Атамбаев. – Бироқ, афсуслар бўлсинким, мамлакатда мавжуд фикрни ифода қилиш эркинлиги оммавий ахборот воситаларига алоҳида масъулият юклашини ҳамма ҳам тушунмайди. ОАВ, турли технологиялар туфайли тобора кучайиб бораётган сўз эркинлигини дискредитация қилишга йўл қўймаслик мақсадида, виждонан ва холис иш юритишлари лозим».\nАввалроқ, Бош прокуратура, президентнинг шаъни ва обрўсини ҳимоя қилиб, "Озодлик" радиосининг қирғиз хизмати ва Zanoza интернет нашрига қарши судга иккита шикоят аризалари берган.\nПоследнее изменение Пятница, 31-марта, 2017


Россия импорт ўрнини босувчи кўкнори ва наша етиштиради\nҲукумат Россия ҳудудларида гиёҳванд моддалар ўсимлигини етиштиршга изн берадиган қонун лойиҳасини маъқуллади. Ҳужжат санкциялар шароитида наркотик дори-дармонлар учун импорт қилинадиган хорижий хом-ашё ўрнини босишга мўлжалланган.\nБу ҳақда Саноат ва савдо вазири Денис Мантуровга таянган ҳолда РБКхабар берди.\nАйни дамда Россияда 13та опий препарати рўйхатга олинган, шундан тўққизтаси ҳаётий муҳим маҳсулотлар рўйхатига киритилган, бироқ улардан бирортаси ҳам тўла циклда ишлаб чиқарилмайди, дея таъкидлайди РБК. «Наркотик воситалар ва психотроп моддалар» тўғрисидаги федераль қонунда мамлакат ҳудудларида таркибида наркотик бўлган ўсимликларни етиштириш тақиқланади.\nМантуровнинг айтишича, бугунги кунда Россия оғриқни қолдирувчи дори-дармонлар учун таркибида наркотик бўлган маҳсулотларнинг деярли100 фоизни хориждан сотиб олади. Соғлиқни сақлаш вазири Вероника Скворцованинг таъкидлашича, харид қилинадиган маҳсулотлар етиштирадиган 10та мамлакатнинг 9 таси Россияга нисбатан санкция жорий қилган. Унинг сўзларидан ТАСС иқтибос келтирган.\nРоссияга нисбатан санкция жорий қилган мамлакатлардан бирортаси ҳам мамлакатга дори-дармон экспортини тақиқламаган. Бироқ, Россия бу мамлакатлардан дори-дармонлар импортини чекловчи қонун лойиҳасини кўриб чиқмоқда.Кейинроқ бу меъёр қабул қилинаётган ҳужжатдан олиб ташланди.\nҚонун лойиҳасига киритилган тушунтириш хатида (бу «Озодлик» радиоси ихтиёрида бор) таъкидланишича, қонун Россия ҳудудларида тинчлантирувчи гиёҳванд моддалар сортларини етиштириш ва уларни қайта ишлашга рухсат беради. Шу билан бирга ўстиришга рухсат берилган ўсимликларнинг якуний рўйхати ҳужжатда белгиланмаган. Ҳужжат экспертларга хукумат қарорига қўшимча киритишга рухсат беради, ҳозирча рўйҳатда (саноатда қўлланиладиган) наша етиштирига рухсат берилган.\nТаркибида гиёҳванд воситалар ёки психотроп моддалар,ёки улар билан қўшиладиган моддалар бўлган назорат қилинадиган ўсимликлар рўйхатига ҳукумат фармойишига кўра қуйдагилар киради: кўкнорнинг ҳар хил турлари, наша, шалфей (Sálvia divinórum), мескалин кактуси ва наша буталари.


89 нафар европалик сиёсатчига Россияга кириш тақиқлаб қўйилди\n16:28 / 30.05.2015\nРоссия Европа Иттифоқига қарши янги жавоб санкциялари киритмоқда. 89 нафар Европа сиёсатчисига Россия ҳудудига кириш тақиқлаб қўйилди. Бу ҳақда Финляндиянинг Yle телерадиокомпанияси Нидерландия бош вазири Марк Руттен берган маълумотларга иқтибос келтирган ҳолда ушбу “номақбул” шахслар рўйхатини чоп этган. “Қора рўйхат”га Европа Иттифоқи давлатларининг собиқ бош вазирлари, ташқи ишлар вазирлари, евродепутатлар ва разведка ходимлари киритилган. Руттеннинг айтишича, Россия ушбу рўйхатни Европа Иттифоқи давлатлари элчихоналарига юборган.\nРоссия Ташқи ишлар вазирлиги чоп этилган рўйхатнинг ҳақиқийлигини тасдиқламаган.\nЎтган ҳафтада Москвага Германия парламенти депутати Карл-Георг Вельман киритилмаган. Депутат Москвага келгачгина, унга 2019 йилгача Россияга кириш тақиқланганидан хабар топган. Шунингдек, Германия номидан Европарламентда аъзолик қилувчи Ребекка Хармс ва Конрад Аденауэр жамғармаси ходими Томас Шнайдер ҳам Россияга киритилмаган. Улар ҳам бундан Москвага келгач хабар топишган.


Швецияда миллатчиликка қарши кўп минг кишилик намойиш ўтказилди\nШвед полицияси якшанба куни Стокҳолм яқинида неонацистик чиқишларга қарши митингда 15 минг одам иштирок этгани ҳақида маълум қилди.\nПолиция вакили Кьелл Линдгренга кўра, аксилфашистик намойиш тинч ўтган. Бу каби митинглар Швеция жанубидаги Мальмё ва мамлакат шимолидаги Лулео шаҳарларида ҳам ўтказилган.\nМазкур намойишлар ўтган ҳафта Стокҳолм яқинидаги Каррторпда ўтказилган аксилирқчилик митинги иштирокчиларига неонацистлар томонидан шиша ва машъалалар улоқтирилганига қарши жавоб реакцияси ўлароқ ўтказилди.\nУч киши яраланмиш бу нохуш ҳодисадан кейин полиция 28 кишини қўлга олган.\nМазкур ҳужум учун масъулиятни “Швеция қаршилик ҳаракати” деб номланган неонацистик гуруҳ ўз зиммасига олган.


Россия ҲКК ИШИДнинг 200 дан ортиқ жангарисини йўқ қилди\n09:24 / 21.08.2017\nРоссия ҳарбий-космик кучлари ИШИД террорчилик гуруҳининг Суриянинг Дайр аз-Зор шаҳрига йўл олаётган жангарилари гуруҳини йўқ қилди. Бу ҳақда «Интерфакс» мамлакат мудофаа вазирлигига асосан хабар бермоқда.\nҲарбий маҳкама маълумотларига кўра, ИШИД жангарилари Дайр аз-Зорда август ойи давомида кучларни бир жойга тўплашга ҳаракат қилмоқда.\n«Россия ҲКК бомбардимончи ва армия авиацияси томонидан йирик калибрли қурол ҳамда миномётларга эга бўлган 20 автомобиль, шунингдек, зирҳли техника, танклар йўқ қилинди. Бундан ташқари, 200 дан ортиқ жангарилар ва катта юкли қурол-аслаҳага эга автомобиллар ҳам яксон этилди», - дея хабар берган мудофаа вазирлиги.\nМаҳкамадан қўшимча қилишларича, ИШИДнинг Дайр аз-Зорда тор-мор келтирилиши гуруҳнинг Суриядаги стратегик мағлубиятига айланади.\nАввалроқ Сурия армияси ва «Ҳизбуллоҳ» ИШИДдан қатор ҳудудларни озод қилгани хабар берилганди.\nРоссия ИШИД Сурия


Nokia соғлом турмуш тарзи учун гаджет ишлаб чиқарувчи Withings компаниясини сотиб олди\n20:59 / 31.05.2016\nФинляндиянинг Nokia компанияси соғлом турмуш тарзи учун техник воситалар ва электроник маҳсулотлар ишлаб чиқариш бўйича жаҳоннинг етакчи компанияси бўлмиш Withings’ни (Франция) сотиб олиш бўйича шартнома тузиш ишларини якунлади. Бу ҳақида Nokia матбуот хизмати хабар беради.\nКомпания хабарида қайд этилишича, битим режалаштирилишидан аввалроқ тузиб бўлинган. Withings компаниянинг Nokia Technologies бўлинмаси бир қисмига айланади.\nАввал хабар берилганидек, битим баҳоси 170 млн еврони ташкил этади.\nNokia Technologies қайд этишича, Withings сотиб олиниши бўлинманинг маҳсулотлар тармоғини кенгайтиришда, жумладан, соғлом турмуш тарзи учун қатор илғор технологияларни жорий этишда янги даврни бошлаб беради.


Юртимизда хорижий сармоядорлар учун яратилган қулай инвестициявий муҳит натижасида корхоналарда кўплаб янги маҳсулот турларини ишлаб чиқариш ўзлаштирилаяпти.\nБу эса, ўз навбатида, нафақат ички бозоримизни турфа хил товарлар билан бойитиш, балки Ўзбекистоннинг экспорт салоҳиятини юксалтиришга ҳам хизмат қилаяпти.\nМаълумки, 2008 йил 2 декабрда Президентимизнинг “Навоий вилоятида эркин индустриал-иқтисодий зона ташкил этиш тўғрисида”ги Фармони қабул қилинган эди. Ушбу ҳужжат талаблари ижроси туфайли ўтган давр мобайнида илгари, асосан, чўлдан иборат ушбу ҳудудда ўндан ортиқ корхоналар барпо этилди. Шулардан бири “Ўзбектелеком” акциядорлик компанияси, Сингапурнинг “Servetechno PTE. Ltd” ва Хитойнинг “ZTE Corporation” компаниялари сармоялари ҳисобига ташкил этилган “Telecom Innovations” қўшма корхонасидир. Бугунги кунда бу ерда замонавий DVB-T стандарти бўйича “FTA”, “SD” ва “HD” турдаги ҳамда DVB-T2, ADSL модем ва DSLAM телекоммуникацион технология ускуналари тайёрланмоқда. Қувонарлиси, улар ахборот-телекоммуникация соҳасидаги энг сўнгги ютуқ сифатида жаҳон бозорида юқори баҳоланмоқда. Шу билан бирга, жамоанинг интерактив хизматлардан фойдаланиш имконини берувчи IPTV (Set-Top-Box) ва “Home gate way” қурилмалари ҳам харидорларга манзур бўлаётир.\nҚўшма корхона директори Фирдавс Алиевнинг айтишича, ҳозирги рақобат кучайган даврда ишлаб чиқариш жараёнига инновацион лойиҳаларни жорий этмасдан туриб, кўнгилдаги натижага эришиш мушкул. Шу боис келгусида янги турдаги ахборот-коммуникация технология ускуналари ишлаб чиқаришни йўлга қўйиш юзасидан амалий чора-тадбирлар кўрилмоқда.\nТаъкидлаш керакки, корхонада меҳнат қилаётган 40 нафарга яқин ишчи-ходимларнинг кўпчилиги кейинги бир-икки йил ичида вилоятдаги касб-ҳунар коллежларини битирган ёш мутахассислардир. Серғайрат, билимдон ва фаол ана шу йигит-қизлар эса илғор ускуналарни бошқариб, иқтисодиётимиз равнақи, халқимиз турмуш фаровонлигини оширишга муносиб ҳисса қўшмоқда.\nМазкур рукндаги бошқа мақолалар: « БМТ европа иқтисодиёт комиссияси миссиясининг Ўзбекистонда бўлиши тўғрисида\tЎзбекистон банк тизими: Кафолатли ва ишончли ҳамкор »


Касса битта, компьютер битта, фуқаролар эса сарсон » Паст Дарғом ҳақиқати\nБош сахифа » ЯНГИЛИКЛАР » Касса битта, компьютер битта, фуқаролар эса сарсон\n| 12-02-2019, 08:11 |\n- Ер, молк-мулк солиғини тўлаб келишим керак.\n- Кечагина шу масалада бордим. Одам ниҳоятда гавжум экан. Битта кассада навбатда турганлар турнақатор.\nДарвоқе, кўпчиликнинг ўзаро суҳбатлари шу хусусда. Бу эса аҳолининг ҳуқуқий маданияти юксалаётганидан, солиққа доир қонун-қоидаларни етарлича тушуниб етаётганлигидан далолат. Ҳа, солиқ йиғимлари юртимиз таянчи, фаровонликнинг кафолати. Тумандаги солиқ инспекцияси залдаги банк кассаси фуқаролар билан гавжум. Кимдир иши битганидан хурсанд, кимларнингдир нигоҳида норозилик кайфияти. Бу ҳолатнинг сабаби суҳбатлар жараёнида маълум бўлди.\n- Ер, мол-мулк солиғини тўлашга келган эдим. ИНН рақамингизда бошқа фуқаронинг исм-фамилияси турибди-ку. Кадастр рақам олиб келинг, дейишди.\nБир кун сарсон бўлиб, рақам ҳам олиб келдим. Энди яна муаммо чиқаяпти. Бу рақамда бўш ер турибди. Бошим қотди, яна кадастр бўлимига боришим керак, - деди биринчи суҳбатдошимиз.\n- Отам ёшлигимизда вафот этган. Онамнинг ҳам оламдан ўтганига 5-6 йил бўлди. Уйимизга солиқдан қарздорлик ҳақида ҳам онамнинг, ҳам менинг номимга огоҳлантириш хати борди. Аслида уй-жой битта.\n- Келганимга анча бўлди. Солиқ тўловларини тўлаш учун кассада навбат кутаяпман. Кассанинг битта эканлиги, одамларнинг соатлаб навбатда туришига олиб келаяпти. Ахир, кимдир ишга, кимдир уйга шошади, - деди яна бошқалар.\nЎзаро суҳбатлар шуни англатдики, кўпчилик фуқаролар солиқ инспекцияси билан кадастр бўлими ўртасида юравериб, роса "чарчаган". Бу эса бизни ҳам туман кўчмас мулк ва давлат ер кадастри бўлимига боришга ундади.\nУ ерда ҳам "таниш" ҳолат. Кадастр рақами чиқарилиши учун бор-йўғи битта компьютер хизматда, мурожаатчилар эса кўп.\n- Қўшнимнинг ерини, менга қўшиб ёзиб юборишибди. Натижада менинг номимда 47 сотих ер майдони турибди. Бунга аниқлик киритиш учун кечадан бери овораман, - деди қўшқудуқлик Насим Қучқоров.\nҚорағўппа, Олтиқаҳрамон маҳаллаларидан келган 3-4 нафар кишилар ҳам худди шу муаммони айтишди.\nБу масалага бўлим бош муҳандиси Султонмурод Шомирзаев ойдинлик "киритгандек" бўлди.\n- Аслида кадастр рақам олиш учун 3 та компьютер ажратилган. Аммо ҳақиқатан ҳам битта компьютер ишлаяпти. Сабаби, дастур талаб даражасида ишламаяпти. Одамларнинг сарсонгарчилигига келадиган бўлсак, бу фақат бизга боғлиқ масала эмас. Маҳаллалар кесимида хатлов қилинганда, маҳалла масъулларининг нотўғри ҳисоботлари туфайли бугун қатор муаммолар келиб чиқаяпти.\n"Ҳамма нарса инсон ва унинг бахт-саодати учун", деган тамойил бугунги кунда обод ва озод заминда яшаётган барча инсонлар ва уларнинг манфаати биринчи даражали эканлигининг акс-садосидир. Шундай экан, қайси соҳада бўлмасин, фуқаролар ҳуқуқини ҳимоялаш, қонун устуворлигини таъминлаш бош масала эканлигини унутмаслигимиз лозим!\nКалит сўз Кадастр ва солиқдаги навбатлар


ФИФАнинг жаҳон чемпионати иштирокчилари сонини 32тадан 48тага оширганига танқидий ёндашган «Трибуна» сайти бу сафар масалага бошқа бир ракурсдан қаради.\nЖамоалар сонининг бу қадар кескин оширилишига нисбатан норозилик биринчи навбатда ўйинлар сифатига таъсир қилиши билан изоҳланмоқда. Лекин ўтган йилги Европа чемпионати кўрсатдики, кўҳна қитъада кучли жамоалар 16тадан анча кўп экан. Исландия, Венгрия ёки Шимолий Ирландия кўрсатган футбол сизга савиясиз кўриндими? Ёки зериктириб қўйдими? Биргина ўша Исландиянинг ўзи қанчалик шов-шув бўлди? Қандай реклама бўлди. Уларнинг атрофидаги афишалар. Хуллас, бу тажриба қайсидир маънода ўзини оқлади.\nТўғри жаҳон чемпионати иштирокчилари сонининг оширилишидан кўпроқ Африка ва Осиё минтақалари ютиши айтилмоқда. Европага бериладиган йўлланмалар сони тахмин қилинаётганидек 16та эмас, кўпроқ бўлиши янада қизиқарлироқ ўйинларни кўпайтириши мумкин. Бунга мен ҳам қўшиламан. Аммо бошқа тарафдан Африкада сўнгги йилларда мундиалларда кўриниш бермаётган тўртта кучли терма жамоани топиш мумкинлигига сиз ҳам ишонасиз тўғрими? 2002 йилда сенсация кўрсатган Сенегал, ЖЧ бўйича энг омадсиз кўринадиган Миср каби терма жамоаларни кўриш қизиқмасми, сизга? Ёки ўтган йилги мундиални яхши савияда ўтказган Янги Зеландияга ўхшаган янги жамоалар пайдо бўлишига ишонмайсизми?\nАрманистонда «бахмал инқилоб» бошланди\n15:00 / 17.04.2018\n12:15 / 18.09.2017


«Ҳиснул муслим» шарҳи (15): Зикрнинг фазилати (3) – Ислом Нури\n«Ҳиснул муслим» шарҳи (15): Зикрнинг фазилати (3)\nАбдуллоҳ ибн Буср розияллоҳу анҳудан ривоят қилинади: “Бир киши: “Ё Расулуллоҳ саллаллоҳу алайҳи ва саллам, менга Ислом аҳкомлари кўпайиб кетди. Сиз менга бирор амални ўргатинг, мен унга қаттиқ амал қилайин!” деди. Шунда у зот: “Тилинг Аллоҳнинг зикридан бўшамасин!” дедилар”.\n“Ислом аҳкомлари” – намоз, закот, ҳаж, рўза, жиҳод ва булардан бошқа бадан ва молга оид амаллар. Шунингдек, ҳаромдан сақланиш ҳамда жазо ва каффорат тайинланган жиноятлардан тийилиш ва ҳоказо Ислом динида жорий қилинган амаллар шулар жумласидан. Саҳобий: “Мазкур амаллар менга нисбатан кўпайиб кетди ва уларнинг барчасини баражаришга кучим етмайди”, демоқда.\n“Сиз менга бирор амални ўргатинг”. Яъни, шариатимизда буюрилган амалларнинг барчасини тўла-тўкис адо этишга ва уларнинг ҳаммасини қолдирмай давомий кўринишда бажаришга кучим етмайди. Бинобарин, уни маҳкам ушлаб амал қиладиган, охират тарозисида оғир, бажариш осон бир амални менга айтинг. Шояд у сабабли (охиратда) нажот топсам.\n“Мен унга қаттиқ амал қилайин”. Яъни у амални маҳкам ушлаб, ҳечам ташламай амал қилайин.\nБошқа ҳадисда Расулуллоҳ саллаллоҳу алайҳи ва саллам айтдилар: “Ким Аллоҳнинг китобидан (Қуръондан) бир ҳарф ўқиса, унга бир ҳасана – яъни битта савоб берилади. Бир ҳасана ўн баробарича кўпайтирилади. Мен алиф, лом, мим бир ҳарф, демайман. Балки алиф ўзи бир ҳарф, лом бир ҳарф, мим ҳам бир ҳарфдир!”\nҲадисни Абдуллоҳ ибн Масъуд разияллоҳу анҳу ривоят қилган.\n“Ким Аллоҳнинг китобидан (Қуръондан) бир ҳарф ўқиса”, қандай ҳарф бўлишидан қатъи назар “унга бир ҳасана – яъни битта савоб берилади. Битта ҳасана эса, ўн баробарича кўпайтирилади”, яъни битта савоб ўнлаб баробар кўпайтириб берилади.\n“Мен алиф, лом, мим бир ҳарф демайман”. Бу ерда Пайғамбаримиз саллаллоҳу алайҳи ва саллам Қуръони каримнинг ҳар бир ҳарфи учун савоб берилишини баён қилмоқдалар ва таъкидламоқдалар. Айрим сураларнинг бошида келган “алиф лом мим” ҳарфларини баъзи инсонлар битта ҳарф деб ўйлаб қолмаслиги учун алифнинг ўзи битта ҳарф ва уни ўқиганга ўнта савоб, лом битта ҳарф ва уни ўқиганга ўнта савоб, мим ҳам алоҳида битта ҳарф ва уни ўқиганга ўнта савоб берилишини айтдилар.\nМазкур ҳадисда Пайғамбаримиз савоби бир неча баробар кўпайтирилиб бериладиган энг буюк зикр бўлмиш Қуръон каримни кўп тиловат қилишга – ўқишга тарғиб қилмоқдалар.\nУқба ибн Омир разияллоҳу анҳудан ривоят қилинади: “Бир куни биз суффада ўтирган эдик, Расулуллоҳ саллаллоҳу алайҳи ва саллам уйларидан чиқиб келиб, бундай дедилар: “Қайси бирингиз ҳар куни Бутҳон ёки Ақийққа бориб, маъсиятга қўл урмаган ва қариндош-уруғчиликни ҳам узмаган ҳолда у ердан ўркачлари катта-катта иккитадан туя олиб келишни ҳоҳлайди?” дедилар. “Ҳаммамиз ҳоҳлаймиз!”, дедик. Шунда у зот айтдилар: “Бирингиз масжидга бориб, Аллоҳнинг китобидан икки оят ўрганмайдими? Ёки ўқимайдими? Бу унинг учун икки туядан афзалдир. Уч оят эса учта туядан яхшидир. Тўртаси, тўрт туядан, ва ҳоказо”.\n“Бир куни биз суффада ўтирган эдик”. Суффа – Масжиди Набавийнинг орқа тарафида ўйи ва борар жойи йўқ одамлар учун тайёрланган бошпана.\n“Қайси бирингиз ҳар куни”, яъни ҳар куни эрталаб.\n“Бутҳон” – Мадинаи мунавварада жойлашган водийнинг номи. Бу водий кенг ва бепоён бўлгани боис “бутҳон” деб номланган. Чунки араб тилида “батҳ” сўзи кенгликни билдиради.\n“Ақийқ” – баъзи уламолар айтишича, Пайғамбаримиз саллаллоҳу алайҳи ва саллам бу ерда Ақийқи асғар (кичик ақийқ)ни назарда тутганлар. У Мадинаи мунавварадан уч ё икки мил узоқликда жойлашган.\n“Бутҳон ёки Ақийққа бориб” – “ёки” деган сўзни ҳадис ровийларидан бири иккилангани учун айтган ёки Пайғамбаримиз турли ерларни мисол тарзида келтириб ўтган бўлишлари мумкин. Чунки Бутҳон ва Ақийқ Мадинага энг яқин туя бозори ҳисобланади.\n“…ўркачлари катта-катта бўлган” – улар араблар орасида энг яхши (қимматбаҳо) туялар саналган.\n“…маъсиятга қўл урмаган”, яъни бировники ўғирламаган ва тортиб олмаган ҳолда.\n“қариндош-уруғчиликни ҳам узмаган”, яъни қариндош-уруғчиликни узишни тақазо этадиган амални қилмаган ҳолда.\n“…ва ҳоказо”, яъни қанча оят ўқисангиз, бу амалингиз шунча ададда туяга эга бўлишингиздан яхшироқ.\nХулоса шуки, Набий саллаллоҳу алайҳи ва саллам ушбу ҳадисда саҳобаларни Қуръон ўқишга қизиқтиришни ҳамда дунё ва унинг матоҳидан юз ўгиришга рағбатлантиришни ирода қилганлар.\n Термизий (3375) ва Ибн Можа (3793) ривояти. Қаранг: “Саҳиҳи Термизий” (3/139) ва “Саҳиҳи Ибн Можа” (2/317). (Қ).\n Термизий ривояти, 2910. Қаранг: “Саҳиҳи Термизий”, 3/9 ва “Саҳиҳи ал-жомеъ ас-сағир”, 5/340 (6469). (Қ).\n Муслим ривояти, 803-ҳадис. (1/553). (Қ).


Тожикистон жанубида «зотилжам»дан 20 дан ортиқ тиббиёт ходими вафот этди\nВрачи Хатлонской областной больницы в защитной одежде\nХатлон вилоятида сўнги икки ойда 24 нафар тиббиёт ходими вафот этди. Вафот этганларнинг «ўлим сабаблари» борасида Радио Озоди ихтиёрига тушиб қолган маълумотда «зотилжам» дейилган. Хатлон вилоят соғлиқни сақлаш бошқармаси бу касалликдан тиббиёт ходимларининг вафот этганини тасдиқлади.\nКоронавирусга қарши кураш вилоят штаби раҳбарининг ўринбосари Илёсиддин Саидовнинг3 июл куни хабар қилишича, 24 нафар тиббиёт ходимининг ҳаммаси сўнгги икки ойда вилоят шифохонасида беморларни даволаш билан шуғулланган эди. Айрим вафот этганларнинг қариндошлари уларкоронавирус инфекциясидан вафот этганини истисно қилишмаяпти, чунки уларнинг ҳаммаси COVID-19 беморлари бўлган “қизил ҳудудда” фаолият юритган эди.\n«Умумий ҳисобда вилоятда 358 нафар тиббиёт ходими зотилжамга чалинди, уларнинг 162 нафари шифокор, 152 нафари ҳамшира, қолганлари – техник ходимлар», дея қўшимча қилди Илёсиддин Саидов.\nХатлон вилоят расмийларининг айтишларича, вафот этган тиббиёт ходимларининг оилаларига ёрдам кўрсатилмоқда. Бироқ, марҳумларнинг қариндошлари вилоят соғлиқни сақлаш бошқармаси фақат озиқ-овқат билангина ёрдам бераётганини, шунда ҳам номигагина берилаётганини айтишмоқда. «Биз учункоронавирусга қарши курашда уларнинг тирик қолиши муҳим эди», демоқда марҳумларнинг қариндошлари.\nАйрим шифокорланинг айтишларича, эпидемиянинг биринчи кунларида улар коронавирус инфекциясига чалинганлар сонини билишмаган ва ҳимоя либосини киймаган ҳолда беморларни даволашган. «Ҳатто ҳозир, шифокорлар ҳимоя тиббиёт либоси ва махсус ниқоблар билан таъминланган бир вақтда ҳамкоронавирусга чалиниш хавф солиб турибди», дейди Хатлон вилоятидаги Бўри Воҳидов номли шифохона шифокори Акрам Шералиев.\nХатлон вилоят соғлиқни сақлаш бошқармаси маълумотига кўра, тиббиёт муассасаларида COVID-19га чалинган 44 нафар бемор шифокорлар назорати остида бўлиб турибди. Вилоятда 337 киши коронавирус инфекциясига чалинган, 10 нафар бемор вафот этди. Норасмий маълумотлар ва ижтимоий тармоқ фойдаланувчиларнинг хабарларига кўра, вилоятда COVID-19 қурбонлари сони расмий маълумотлардан бир неча баробар кўп. Маҳалий расмийларнинг хабар қилишларича, сўнги ойларда тиббиёт муассасаларида зотилжамга чалинган190 дан ортиқ бемор вафот этди.


Кармана тумани ҳокими Фахритдин УМАРОВнинг\n1 октябрь — Ўқитувчи ва мураббийлар куни байрами\nмуносабати билан соҳа ходимларига\nҚадрли устозлар, мураббий ва ўқитувчилар!\nАввало, сизларни умумхалқ байрами – Ўқитувчи ва мураббийлар куни билан чин қалбимдан самимий табриклайман.\nАлбатта, ҳар бир инсон ўсиб-улғайиб, бирор касбни эгаллар экан, қўлига илк бор қалам тутқазган, унга билим ва тарбия берган устозлари олдида ҳамиша қарздорлик ҳисси билан яшайди.\nШу боис, ўзининг кўз нури, қалб қўрини бағишлаб, барчамизга эзгуликдан сабоқ берган устозларнинг машаққатли ва шарафли меҳнатлари олдида ҳамиша таъзимдамиз.\nПрезидентимиз раҳнамолигида таълим тизимига қаратилаётган юксак эътибор, устоз-мураббийлар меҳнатини юксак қадрлаш йўлида олиб борилаётган изчил ислоҳотлар, қабул қилинаётган муҳим дастур ва қарорлар, қад ростлаётган замонавий таълим муассасалари, кенг шарт-шароитлар бугун барчамизни, айниқса, устозларимизни янгидан-янги марраларга даъват этмоқда.\nЎтган ўқув йили якунлари ҳақида фикр юритар эканмиз, аввало, туманимиз таълим муассасалари томонидан бир қатор йўналишлар бўйича улкан ютуқларга эришилгани, ўқувчилар билим самарадорлигини ошириш ҳисобидан юқори натижалар қўлга киритилганлигини мамнуният билан эътироф этиш жоиз. Жумладан, “Билимлар беллашуви”нинг вилоят, республика босқичларида туманимиз ўқувчилари фахрли ўринларни қўлга киритишди.\nЮртимизда яратилган ноёб имкониятлардан унумли фойдаланган ҳолда илм-фан чўққиларини забт этиб, она-Ватанимизга садоқатли, муносиб фарзандлар бўлиб улғаяётган ёшларимизнинг камолотини кўриш ҳар биримизга қувонч бағишлайди.\nБугунги кунда туманимизнинг минглаб ёшлари янгитдан барпо этилган ва реконструкция қилинган 32 та умумий ўрта таълим мактабида, 4 та ўртамахсус касб-ҳунар коллежида билим ва тарбия олиб, турли спорт ва фан олимпиадаларида ўз салоҳиятларини намойиш қилиб келишмоқда. Уларнинг ҳар бир ютуғи ортида, албатта, сиз азизларнинг машаққатли меҳнатингиз бор.\nБарчамизга маълумки, бугунги тезкор даврда ёшлар онгига таъсир қилувчи кўплаб омиллар, ёт ғоялар мавжуд. Ҳозир бутун дунёда ёш авлоднинг онги ва қалбини эгаллаш учун қандай кескин кураш бораётгани, халқаро терроризм ва экстремизм бўладими, гиёҳвандлик ёки “оммавий маданият” кўринишлари бўладими, бу каби қабиҳликлар учун катта миқдорда маблағлар сарфланаётгани, ҳар хил таъсир йўллари ишлаб чиқилаётгани ҳеч биримизга сир эмас.\nБу каби таҳликалар таълим-тарбия муассасаларининг ота-оналар, маҳалла, ёшлар, хотин-қизлар жамоатчилиги, давлат ва нодавлат ташкилотлар билан ҳамкорлигини янада кучайтиришни талаб этмоқда.\nАлбатта, бу борада бажарилган ишлар билан бир қаторда ечимини кутаётган масалалар ҳам йўқ эмас. Ишонамизки, сиз ўз ишингизга масъулият билан, виждонан ёндошиш орқали ёшлар онгини бузишга қаратилган бундай ҳаракатларга жавобан ҳар бир бола қалбида маънавий иммунитет шакллантира оласиз. Шубҳасиз, бунга имкониятингиз ҳам, куч-ғайратингиз ҳам етади.\nБугун мамлакатимизда мисли кўрилмаган бунёдкорликлар, ободончилик ишлари амалга оширилмоқда. Ҳар йили Мустақиллик байрами олдидан бунёдкор халқимиз томонидан янгидан барпо этилган иншоотлар фойдаланишга топширилиши анъанага айланган. Яқиндагина истиқлолимизнинг 27 йиллигини кенг нишонладик. Шундай шукуҳли кунларда туманимизнинг “Кумушкон” маҳалласида 32-умумий ўрта таълим мактаби иш бошлаганлигини мамнуният билан айтиб ўтиш лозим.\nҚисқа фурсатларда қарийб 3,5 миллиард сўм маблағ эвазига 315 ўринли янги илм маскани барпо этилди ҳамда замонавий таълим жиҳозлари билан таъминланди.\nБундан ташқари, “Обод қишлоқ” дастури асосида 9-, 16-, 22-, 23-, 24-, 26- ва 29-умумий ўрта таълим мактабларимиз тўлиқ қайта таъмирланди.\nБу каби хайрли ишлар келгуси йил ҳам давом этади.\nДунёдаги энг шарафли ва машаққатли касб эгаси бўлган сиз азизларни касб байрамингиз билан яна бир бор чин қалбимдан самимий табриклайман.\nШарафли касбингиз ортидан ҳамиша шогирдлар ва эл-юрт ардоғида бўлинг!


Саудия Арабистони 1 июлдан қўшилган қиймат солиғини 5 фоиздан 15 фоизга оширмоқда — Sof.uz\nМуҳаммад ал-Жадан - Саудия Арабистони Молия вазири. Фото: REUTERS\nСаудия Арабистони Подшоҳлиги 2020 йилнинг 1 июль кунидан эътиборан қўшилган қиймат солиғи (ҚҚС) ставкасини амалдаги 5 фоиздан 15 фоизга кўтармоқда. Бу ҳақда Ўзбекистон Республикаси “Ҳаж” ва “Умра” тадбирларини ташкил этиш ва ўтказиш масалалари бўйича жамоатчилик кенгаши Al-Arabiyyah нашрига таяниб хабар бермоқда.\nКоронавирус инфекциясининг қисқа муддат ичида глобал миқёсда тарқалиши ҳамда нефть нархининг кескин пасайиши Саудия Арабистони иқтисодиётига ҳам жиддий таъсир кўрсатган. Хусусан, 2020 йилда давлат бюджетининг камомади 50 миллиард АҚШ долларига тенг бўлиши кутилмоқда.\nШу муносабат билан, солиқ ва бюджет сиёсати тежамкорлигини таъминлаш юзасидан қўшимча чора-тадбирлар ишлаб чиқилган. Унга кўра, 2020 йилнинг 1 июль кунидан бошлаб қўшилган қиймат солиғи (ҚҚС) ставкаси амалдаги 5 фоиздан 15 фоизга кўтарилган.\nТаъкидлаш жоизки, ҚҚСни 15 фоизга кўтариш натижасида хизмат кўрсатиш (меҳмонхона, транспорт, озиқ-овқат ва бошқа) соҳаларда нархнинг ўсишига олиб келиши кутилмоқда, дейилади хабарда.\nСаудия Арабистони QQS солиқлар Коронавирус эффекти Ҳаж ва умра\n2.06 10:28 117 Иқтисод


Бепарволик ва лоқайдлик\nнатижасида Андижон вилоятида 12 минг 123 нафар фуқаро жаримага тортилди. Лекин қўлланилган жарима жазолари озлик қиляпти, чамаси.\nБугунги эпидемиологик вазиятдан келиб чиқиб, карантин қоидаларини бузганлик учун жавобгарлик кучайтирилди. Вилоят давлат санитария-эпидемиолгия назорат бошқармаси томонидан берилган маълумотга кўра, 12 минг 123 нафар фуқарога тиббий ниқоб тақмаганлиги боис 3 миллиард 502 минг 888 сўм жарима солинди. Бу озми ёки кўп? Асосийси, бундан етарли хулоса чиқаряпмизми?\nСаволларга жавоб топиш мақсадида маҳаллалар, савдо ва умумий овқатланиш жойларида бўлдик. Ишни талаб даражасида ташкил этиб, фуқаролар саломатлигини муҳофаза қилишга масъулият билан ёндашаётган тадбиркорларга раҳмат айтгинг келади. Бироқ, 2020 йил 15 июндан ўрнатилган тартибга амал қилмай, ўзи ва атрофидагиларнинг саломатлигини хавф остига қўяётганлар оз эмас.\nАндижон тумани, “Толмозор” МФЙ идорасига кириб борганимизда, котиба Мавлудахон Қўчқорова ишга энди келаётган экан. Ундан нега ниқобсиз юрганини сўраганимизда, сумкасида эканлиги, тақиб олишини айтди. Ана холос. МФЙ фаоллари шундай йўл тутса…\nНозимжон Ғофуров раҳбарлигидаги «Омадбек сеҳрли таомлари” оилавий корхонасининг мазали нон ва сомсалари доим харидоргир. Аммо пандемия талабларига амал қилинмаётгани ачинарли. Новвой Давронбек Эргашев бизни кўриб, ниқобини тақди. Биргина бу билан барча талаблар бажарилди, дегани эмас-ку. Ҳатто тиббий кўрикдан ўтмай мижозларга хизмат кўрсатаётганига нима дейсиз?\nБошқалар ҳам шу ҳолда. Раҳбар Нозимжон Ғофуров ўринсиз баҳоналар билан ўзини оқламоқчи бўлди. Тартибсизлик, санитария талабларига амал қилинмаётгани на МФЙ фаоллари ва на хўрандаларни безовта қилмоқда? Ахир жамоатчилик назорати деганлари қаерда қолди?\nОлтинкўллик якка тартибда фаолият юритувчи тадбиркор Азимжон Шамшиддинов турмуш ўртоғи Гулнозахон билан тумандаги “Айрончи” МФЙ ҳудудида озиқ-овқат маҳсулотлари савдоси билан шуғулланади. Улар харидорларга дўкондан ташқарида, серқатнов йўл бўйида хизмат кўрсатмоқда. Тиббий ниқоб тақиш, антисептик воситалардан фойдаланиш эсларида йўқ.\n– Ҳаммаси бор, ҳозир жойига қўямиз, –деди-ю, дўконга кириб, қайтиб чиқмади. Бошқа савдо марказларини ҳам кўздан кечирдик. Анча вақт ўтиб, яна юқоридаги савдо дўконига қайтдик. Ҳолат боягидай.\nБу каби мисоллар талайгина, санашдан эса кимга фойда? Ниқобсиз юрганлар кўп. Савол туғилиши табиий: Андижон ва Олтинкўл туманларида карантин тугатилдими? Йўқ. Жорий йилнинг 15 июнидан ўрнатилган тартиб бу ҳудудларга ҳам тааллуқли. Қўлланилган жарималар камлик қиляпти, чамаси.\nАкбаржон НАЗАРОВ, “Қонун ва ижро” газетаси мухбири.\nPrevious Олий суд ажрими шубҳали бўлмоқда\nNext Ўзбекистон Республикасида 2022 йилда аҳолини рўйхатга олишни ўтказиш моҳияти, мақсадлари ва тамойиллари


ЭЪТИБОРДА — ХАЛҚ ҚАБУЛХОНАЛАРИ\nДавлат хизматларини кўрсатиш тизимини яратиш ва фаолият юритиш, аҳоли билан ишлашни йўлга қўйиш, шунингдек, мазкур соҳада инновацион ёндашувлар билан алмашиш мақсадида мамлакатимизга Озарбайжон Республикаси делегацияси ташриф буюрди.\nУлар Ўзбекистон Адлия вазирлиги ва Давлат хизматлари агентлиги раҳбарияти билан музокаралар олиб бориб, келгусида истиқболли режалар ҳақида сўз юритишга, яқинда очилган Бухоро шаҳар Давлат хизматлари маркази мисолида фаолиятни амалиётда ўрганишга, Марказга келиш имкони бўлмаган фуқаролар учун йўлга қўйилган сайёр “мобил” давлат хизматлари билан танишишга улгурдилар.\nКейинги манзил — Самарқанд. Ушбу бутун жаҳонга танилган шаҳарга ташриф Ўзбекистон Республикаси Биринчи Президенти Ислом Каримов мақбарасини зиёрат қилиб, уларнинг хотирасини шод этишдан бошланди.\nТашриф давомида озарбайжонлик ҳамкасблар Ўзбекистон Республикаси Халқ қабулхоналари тажрибасига қизиқиш билдиришди. Ахир, улар чет эллик ҳамкасбларимиз орасида машҳур бўлган жисмоний ва юридик шахсларнинг мурожаатлари билан ишлашнинг сифат жиҳатидан янги тизимни жорий этиш учун ташкил этилган. Фаолияти эса халқ билан тўғридан-тўғри мулоқот ўрнатиб,унинг ҳуқуқ ва эркинликлари, қонуний манфаатларини тўлақонли ҳимоя қилишга қаратилган.\nШундай қилиб, мазкур ташкилотнинг ишлаш тамойиллари билан танишиш мақсадида делегатлар унинг Самарканд шаҳри бўлимига ташриф буюрди. Самарқанд вилояти Халқ қабулхонаси мудири Шуҳрат Узаков бу ерда фуқаролар учун яратилган қулай шарт-шароитлар ҳақида айтиб берди. Шунингдек, унинг таъкидлашича, ушбу муассасаларга амалдаги қонун ҳужжатларини биладиган, фуқаролар билан ишлаш учун етарли тажрибага эга мутахассислар жалб қилинган. Фуқароларга қулай шароит яратиш мақсадида, бугунги кунда мамлакатимиз бўйлаб барпо этилаётган замонавий Давлат хизматлари марказлари билан бир бинода Халқ қабулхоналари ҳам жойлашади. Барчаси, фуқаролар давлат хизматлари соҳасига оид масалаларни битта жойда хал этиши учундир.\nТашриф доирасида. Озарбайжонлик меҳмонлар Темурийлар пойтахти ёдгорликлари — Шоҳи-Зинда мажмуаси, Темурийларнинг Гўри Амир мақбараси, Регистон майдони ва бошқаларни зиёрат қилишди.


2017 йилда қайси давлат органлари веб-сайтлари...\n25.01.2018 12:45 0 846\n1 2017 йилда қайси давлат органлари веб-сайтлари хизматларидан энг кўп фойдаланилди? 01:28\n«Электрон ҳукумат» тизимини ривожлантириш маркази Ягона давлат интерфаол хизматлари порталининг 2017 йилдаги фаолиятини сарҳисоб қилди, деб хабар бермоқда ЎзА.\nХабарда айтилишича, 2017 йили порталда рўйхатдан ўтган фойдаланувчилар сони 239 мингдан ошган. Янги хизматлар жорий этилиши билан бирга, ЯДИХП мавқеи ҳам ортиб бормоқда, аксарият одамлар давлат органларига қоғоз орқали эмас, балки электрон тарзда мурожаат қилишни афзал кўрмоқда.\n2017 йил давомида порталга хизматлардан фойдаланиш юзасидан 762 мингдан ортиқ ариза келиб тушган. Ўтган йил декабрь ойининг ўзида 91 минг хизмат кўрсатилган. Бу хизматларнинг 92 фоизини божхона хизматлари ташкил этган. Ташқи савдо шартномалари ҳақида маълумот тақдим қилиш, божхона органларига юк декларациясини электрон тарзда топшириш хизматлари шулар жумласидандир.\n2017 йилда давлат органлари орасида энг оммабопи Молия вазирлигининг веб-сайти бўлди. Молия вазирлигининг бюджет ташкилотларида бухгалтерия ҳисобини юритиш бўйича интерактив хизматларига 34 мингдан ортиқ фойдаланувчи мурожаат қилган. Бундан ташқари, ҳукумат портали (gov.uz) га 13 минг фойдаланувчи ташриф буюргани ва у 79 минг мартта кўрилгани қайд этилган.\nвеб-сайт давлат органлари ЯДИХП электрон мурожаат\nЖамият 26/05, 10:12\nТошкентдаги аёл-қизлар мадрасасининг веб-сайти очилди


Йилнинг энг яхши ҳақ тўланувчи телевизион актёрлари рейтинги\n21:08 / 01.10.2017\nФото:Warner Bros. Television\nЖим Парсонс Forbes версиясига кўра, 2017 йилнинг энг юқори маош тўланувчи актёрлари рейтингида етакчилик қилди. Маълум бўлишича, телевизион актёрлар орасида "Катта портлаш назарияси" ва "Замонавий оила" актёрлари энг кўп ҳақ олади.\nРейтингга кирган 10 нафар актёр бир йилда 185 миллион доллар ишлаб олди. "Замонавий оила" (Modern Family) сериалида ўйнаган бирйўла тўрт актёр рўйхатга киритилди: Жесси Тейлор Фергюсон ва Эд О'Нилл 10- ва 9-ўринларни эгаллашди, Эрик Стоунстрит 7-ўринни банд этди, Тай Баррелл эса 6-ўринда қайд этилди.\n"Картали уй" сериалидаги ҳар бир эпизод учун 500 минг доллар ҳақ олувчи Кевин Спейси бир йилда 12 миллион доллар ишлаб олди ва Эд О'Нилл билан рейтингнинг 8-ўрнини бўлишди.\nФото:Amanda Edwards / WireImage\nАктёрларнинг аксарияти бир йил ичида бир неча лойиҳада иштирок этган бўлса, Кунала Найяра фақат "Катта портлаш назарияси" орқали пул топиб келади. Сериалнинг бир қисми учун 1 миллион доллар бир йилда 25 миллион доллар йиғилишига олиб келиб, актёрни рейтингнинг 4-ўрнига олиб чиқди. "Катта портлаш назарияси" ва "Флоренс Фостер Женкинс"да 26 миллион доллар ишлаб олган Саймон Хелберг эса Найярдан ҳам ошиб кетди. Иккинчи ўрин яна CBS ситкомига насиб этди: ундан Жонни Галэки (26,5 миллион доллар) жой олди.\nЭнг юқори ҳақ олувчи актёрлар рейтингида "Катта портлаш назарияси"да Шелдон Купернинг ролини ижро этган Жим Парсонс етакчилик қилмоқда. Актёр учинчи йил кетма-кет шу рўйхатни бошқариб келмоқда, ҳисобот даври (2016 йил июнидан 2017 йилгача)да унинг иш ҳақи 27,5 миллион долларни ташкил қилди.\nрейтинг актёрлар Жим Парсонс


Абдуллоҳ ибн Амр ибн Осс (розийаллоҳу анҳу) айтадилар: Расулуллоҳ (соллаллоҳу алайҳи васаллам) бундай марҳамат қилдилар: “Аллоҳ таоло раҳмли инсонларга раҳм қилади. Ер юзидагиларга меҳрли, шафқатли бўлинг, осмондагилар сизларга раҳм…\nАҳли сунна ва жамоа мазҳаби имомларидан энг улуғи, Ислом миллатининг фақиҳи Имом Абу Ҳанифа ҳижратнинг саксонинчи йили Ироқнинг Куфа шаҳрида туғилганлар. Бир неча саҳоба билан суҳбатдош бўлганлари, хусусан, Анас ибн Моликни (розийаллоҳу…\nҲайит шод-хуррамлик, меҳр-оқибат байрами\nРамазон меҳр-мурувват ойидир. Бу ойда юраклар юмшаб, ғуборлари кетади, гўзаллашади, жаннат эшиклари очилиб, жаҳаннам эшиклари беркитилади.\nБутун мусулмон олами, жумладан, юртимиз рамазоннинг файзу баракасидан баҳра олди. Жуда кўп…\n“Албатта, Парвардигордан қўрққанларидан хавфда бўлувчилар, Парвардигорнинг оятларига имон келтирадиганлар, Парвардигорга ширк келтирмайдиганлар, садақаларини (Қиёматда) Парвардигорга қайтувчи эканларидан диллари қўрқиб турган ҳолда…\nКурсий оятининг фазилати\nИбн Касир тафсирида (Байрут, 1988 йил, 313–314- бетлар) Абу Ҳурайрадан (розийаллоҳу анҳу) ривоят қилинган ҳадиси шариф келтирилган. Пайғамбаримиз (алайҳиссалом) ушбу муборак ҳадисларида Курсий оятининг(Бақара, 255) бир улуғ фазилати ҳақида…\nРамазон тақвими (1435 ҳижрий - 2014 мелодий)\nЧоп этилган: 25.06.2014\nФатво саволга жавоб бериш маъносини англатади. Истилоҳда эса, киши саволига шаръий далил асосида жавоб бериш маъносида ишлатилади.\nИкки муҳим масала\n“Эй Одам болалари! Ҳар бир масжид (намоз) олдидан зийнатларинг (пок кийимларингиз)ни (кийиб) олинглар! Шунингдек, еб-ичинглар, (лекин) исроф қилманглар! Зеро, У исроф қилувчиларни севмайди” (Аъроф, 31).\nБу ояти кариманинг тушиш сабаби…\nНият амалдан гўзалдир\n– Аллоҳ таоло мол ва илм берган бандалар. Улар молларини Аллоҳдан қўрқиб…\nАбу Зарр Ғифорийдан (розияллоҳу анҳу) ривоят қилинади: Расулуллоҳ (соллаллоҳу алайҳи ва саллам) дедилар: Аллоҳ таоло бундай марҳамат қилади:\n“Эй бандаларим! Мен ситамни Ўзимга ҳаром қилдим. Уни сизларнинг ораларингизда ҳам ҳаром қилдим.…\n10-саҳифа. Жами 15 саҳифа


КОРОНАВИРУС: НИМАЛАРНИ БИЛИШ КЕРАК\nКоронавирус ҳақидаги расмий манбалардан олинган барча маълумотлар. Ўзбекистонда карантин доирасида қандай чекловлар мавжуд, касалликнинг олдини олиш учун нималар қилиш керак, шунингдек вируснинг ўзи ҳақида қуйида ўқинг.\nМатериал расмий ахборот чиқишига қараб тўлдириб ва янгиланиб борилади.\nИшонч телефони рақами - 1003\nСанитария-эпидемиология осойишталиги агентлиги телефон рақами: 71−276−49−66\nТелеграмдаги расмий канал @koronavirusinfouz\n15 мартдан бошлаб Ўзбекистонда карантин қилинди, бу ҳақда бош вазир Абдулла Арипов брифингда эълон қилди. Шу сабабли:\nҲукумат мамлакатдаги барча кинотеатрлар фаолиятини вақтинча тўхтатади\nФутбол учрашувларини махсус рухсатномасиз ўтказиш тақиқланади\nТеатрлар март ойи учун спектаклларни бекор қилди\nБолалар боғчалари, умумтаълим мактаблари ва олий ўқув юртлари ёпилди\nАвиа- ва автомобил қатновлари тўхтатилди\nБарча оммавий тадбирлар бекор қилинди\nЧет эл фуқароларининг кириши ва Ўзбекистон фуқароларининг чет элга чиқиши тақиқланади\nДиний муассасаларда оммавий тадбирларни чеклаш тавсия қилинди\nОдамлар кўп тўпланадиган жойларни зиёрат қилишдан сақланиш тавсия этилади\nХориждаги ўзбекистонликлар учун чартер рейсларини ташкил этиш режалаштирилмоқда\nВилоятларда яшовчи талабаларга транспорт хизматлари учун 50% чегирмалар берилади\nЖамоат транспорт воситалари ҳар 4 соатда дезинфексия қилинади\nХорижда бўлган фуқаролар ватанига қайтиши мумкин-Ўзбекистон давлат чегарасини кесиб ўтиш улар учун тақиқланмаган. Кириш чекловлари бошқа давлатлар фуқароларига нисбатан қўлланилади\nЎзбекистон ҳудудини тарк этиш бўйича чеклов Ўзбекистонга аввалроқ келган чет эл фуқароларига нисбатан қўлланилмайди; улар мамлакат ҳудудидан чиқиб кетиши мумкин\nЯнги коронавирус ҳақида қисқача (COVID-19)\nЯнги коронавирус Хитойда 2019 йилнинг декабрида аниқланган ва шундан буён бошқа мамлакатларга тез тарқалмоқда.\nКоронавируслар нафас йўллари ҳужайраларига таъсир қилади. Инкубация даври 2 кундан 14 кунгача. Ҳозирги вақтда вируснинг тарқалиши, асосан, одамдан одамга яқин алоқа орқали юқиши кузатилмоқда.\nТана ҳароратининг кўтарилиши, қуруқ йўтал, лоҳаслик ва нафас олишнинг қийинлашуви.\nҚўлларни тез-тез ва яхшилаб совун билан оқар сувда ювиш, спиртли дезинфекцияловчи воситалардан фойдаланиш, овқат қилиш давомида ҳамда ундан олдин ва кейин, шунингдек, овқатланишдан олдин, ҳожатхонадан ёки ҳайвон билан алоқадан кейин қўлларни ювиш.\nЮзингизни қўлингиз билан кўп ушламанг.\nИмкон қадар театр, кинотеатр, аэропорт, вокзал бозор ва катта дўконлар каби кўп одам йиғиладиган жойларга боришни камайтиринг. Бозорга борганда ҳайвонлар билан бевосита алоқа қилишдан чекининг.\nЙўталганда, бурун қоққанда ва аксирганда оғиз билан бурунга букилган тирсак, енг ёки салфеткани тутинг. Ундан кейин салфеткани дарҳол ахлатга ташланг ва қўлингизни ювишни унутманг.\nШамоллаш ёки грипп аломатларига эга одамлар билан яқин алоқа қилишдан чекининг. Яқин алоқа деганда бемор билан икки метр доирасида, у билан бир хонада ёки узоқ вақт мобайнида касал юқтирган беморга қараш зонасида индивидуал ҳимоя воситаларисиз (халат, қўлқоп, ниқоб) бўлиш тушунилади. Шунингдек, яқин алоқа бемор бўлган хонага қатнаш, касал юқтирган одамдан ажралиб чиққан суюқлик, масалан, балғам, билан алоқани ўз ичига олади.\nНашр санаси: 15-03-2020


ИНТЕЛЛЕКТУАЛ МУЛК ҲУҚУҚИНИ ТАЪМИНЛАШДА СУД АМАЛИЁТИ\nЎзбекистон Республикаси Олий суди ва Интеллектуал мулк агентлиги ҳамкорлигида “Интеллектуал мулк ҳимоясининг амалий масалалари ва суд амалиёти” мавзусида ўқув-амалий семинар ташкил этилди.\nВидеоконференция тарзида ўтказилган семинарда Олий суд ва вилоятлар судлари судьялари, Интеллектуал мулк агентлиги мутасаддилари, хорижий экспертлар иштирок этди.\nТадбирда мамлакатимизда бозор муносабатлари жадал ривожланиб бораётгани интеллектуал мулк объектлари ва уларга оид ҳуқуқларни таъминлашга қаратилган қонунчилик базасини такомиллаштиришга хизмат қилаётгани таъкидланди. Бу, аввало, хусусий мулк дахлсизлиги Ўзбекистон Республикаси Конституцияси билан мустаҳкамлаб қўйилгани, Фуқаролик кодексида интеллектуал мулкка оид муносабатларга бағишланган алоҳида бўлим мавжудлигида намоён бўлади.\nМамлакатимизда интеллектуал мулк ҳуқуқини ҳимоя қилиш билан боғлиқ масалалар иқтисодий, фуқаролик ва маъмурий судлар томонидан кўриб чиқилмоқда. Хусусан, Иқтисодий судлар ҳуқуқ эгаси мутлақ ҳуқуқининг бузилишига оид аризаларни қаноатлантираётган бўлса, маъмурий ва фуқаролик судлари Интеллектуал мулк агентлиги ва унинг ҳузуридаги апелляция кенгаши қарорларини ҳақиқий эмас, деб топишга оид даъволарни кўриб чиқмоқда.\nТаҳлилларга кўра, судларда кўрилаётган интеллектуал мулк билан боғлиқ ишлар сони йилдан йилга ортмоқда. Масалан, 2011 йилда суд органлари томонидан интеллектуал мулк объектлари ва уларга оид ҳуқуқларни таъминлашга алоқадор 22 иш кўрилган бўлса, 2017 йилда бу кўрсаткич 80 дан ошган.\nТадбирда Россия давлат интеллектуал мулк академияси ўқитувчилари интеллектуал мулк муҳофазасининг ҳуқуқий асослари, патент ва муаллифлик ҳуқуқи объектлари бўйича суд ишлари мавзуларида ўз мамлакати тажрибасига бағишланган маърузалар билан иштирок этди.\n– Ўзбекистонда бизнеснинг қонуний манфаатларини давлат томонидан муҳофаза қилишга алоҳида эътибор берилаётир, – дейди Россия давлат интеллектуал мулк академияси ўқитувчиси Любовь Цитович. – Буни интеллектуал мулкни халқаро норма ва стандартларга мувофиқ ҳуқуқий ҳимоя қилиш тизими такомиллаштирилаётгани мисолида кўриш мумкин. Ушбу семинар интеллектуал мулк соҳасидаги баҳсли масалаларни кўриб чиқиш ва ҳал этишда халқаро амалиётни қўллаш, мамлакатларимиз учун бирдек манфаатли бўлган миллий тажрибани оммалаштириш имконини беради.\nАнжуманда иштирокчилар мамлакатимизда интеллектуал мулк соҳасига оид ишлар бўйича суд амалиёти ва халқаро тажриба, фуқароларнинг мулкка доир ҳуқуқий манфаатлари қамраб олинганлик даражаси каби масалалардаги саволларга жавоб олди.


Румайсо розияллоҳу анҳо\nМанзилингиз:Муслимаат»Хадичаи Кубро мадрасаси»Румайсо розияллоҳу анҳо\nBy Muslimaat on\t Fevral 23, 2017 Хадичаи Кубро мадрасаси\nРумайсо розияллоҳу анҳо Расулуллоҳ соллаллоҳу алайҳи васаллам «Менга жаннатда Абу Талҳанинг аёли Румайсо кўрсатилди», дея жаннатий эканлиги башорат берилган мадиналик ансория аёлдир. Куняси – Умму Сулайм. Расулуллоҳ соллаллоҳу алайҳи васалламнинг даъватлари Мадинаи Мунавварага етганда Румайсо розияллоҳу анҳо биринчилардан бўлиб иймонга келган эди. У аёл Хазраж қабиласининг Бану Нажжор уруғидан бўлиб, бу уруғнинг Расулуллоҳ соллаллоҳу алайҳи васалламга она тарафидан қариндошчилик ришталари бор эди.\nРумайсо розияллоҳу анҳо дастлаб мадиналик Молик ибн Назир деган киши билан турмуш қурган. Бу турмушларидан Пайғамбаримиз соллаллоҳу алайҳи васалламга ҳам ходимлик, ҳам боқма фарзандлик, ҳам шогирдлик қилиш бахтига мушарраф бўлган, энг узоқ умр кўрган машҳур саҳоба Анас ибн Молик розияллоҳу анҳо дунёга келган. Шундан кейин оддий бир муслима сифатида яхшиликлар тилаб, эри Молик ибн Назирга Исломни таклиф қилганида у хотинидан қаттиқ ғазабланди, оиласини ташлаб, Шом ерларига кетди ва кўп ўтмай, ўша ерда вафот этди.\nЭрининг вафотидан сўнг Румайсо розияллоҳу анҳога оғир кунлар бошланди. Чунки энди оила ташвиши ва фарзандининг нафақаси аёл боши билан ўзига қолган эди. У «Ўғлим Анас улғайиб, балоғатга етмагунча турмушга чиқмайман», дея аҳд килди. Чунки агар турмушга чиқсам, ўгай ота ўғлимнинг тарбиясига эътибор бермаслиги мумкин, деган андишаси бор эди.\nРумайсо розияллоҳу анҳо ягона фарзандига чиройли одоб бериб тарбиялади. Анас розияллоҳу анҳу шундай гўзал одоб соҳиби бўлиб улғайдики, ёшлигидан бошлаб онасининг ҳаққига «Ё Аллоҳ, онам менга чиройли тарбия берди. Ўзинг унга улуғ ажр-савоблар бергин!» деб доимо Роббисига ёлвориб дуо қилар эди. Румайсо розияллоҳу анҳо ўғли Анасни тарбиялар экан, унинг мурғак қалбига Ислом дини таълимотларини гўзал тарзда қуйиб борар эди.\nПайғамбаримиз соллаллоҳу алайҳи васаллам Мадинага келганларида барча мадиналик ансория аёллар Расулуллоҳ соллаллоҳу алайҳи васалламга ҳар хил совға-саломлар билан чиқишса, бу доно аёл ўғилчаси Анас ибн Молик розияллоҳу анҳони олиб борди ва у Зотга: «Эй Расулуллоҳ, мадиналик аёл ва эркаклар сизга совғалар, турли хил туҳфалар билан келишмоқда, менда эса ҳеч нарса йўқ, мен бу нарсага қодир эмасман. Бироқ мана бу ўғлимни сизнинг хизматингизга олиб келдим, ўғлим сизга ҳам ўғил, ҳам ходим, ҳам шогирд бўлсин, маъқул келганича хизматингизни қилсин», деди. Шунда Расулуллоҳ соллаллоҳу алайҳи васаллам: «Ҳадялар ичидаги энг гўзал ҳадя мана шу бўлди», дедилар. Чунки у Зот алайҳиссалом болаларни жуда ҳам яхши кўрар эдилар.\nАнас ибн Молик розияллоҳу анҳога нубувват хонадони энг гўзал тарбия мактаби бўлди, унга Сарвари Коинотнинг ўзлари муаллим бўлдилар. Бу ҳакда Анас розияллоҳу анҳу бундай ривоят қилади: «Пайғамбаримиз соллаллоҳу алайҳи васаллам Мадинага келганларида мен 10 ёшда эдим. Бир куни онам қўлимдан тутиб, Расулуллоҳ соллаллоҳу алайҳи васаллам ҳузурларига олиб бордилар ва у Зотга: «Эй Аллоҳнинг Расули! Шаҳримизда ташрифингизни қутлаб, совға-салом ила келмаган эркак ё аёл қолмади. Сизга бошқа совға беролмайман, шу ўғлим Анас сизга маъқул келганича хизматингизни қилсин», деди. Мен Расулуллоҳ соллаллоҳу алайҳи васалламга ўн йил хизмат қилдим. У Зот мени бирор марта урмадилар, сўкмадилар, койимадилар, ҳатто бирор марта қовоқларини солиб ҳам қарамадилар».\nАнас розияллоҳу анҳунинг ёшлигида Румайсо розияллоҳу анҳога Мадинанинг обрўли ва бой, аммо ҳали мусулмон бўлмаган бир кишиси совчи юборди. Румайсо розияллоҳу анҳо қилган аҳдини билдириб, унинг совчисини рад этди. Анас ибн Молик розияллоҳу анҳо улғайиб, вояга етганида Абу Талҳа яна совчи қўйиб: «Ўғлинг Анас катта бўлиб қолди, мажлисларда ўтирадиган ва сўз айтадиган бўлди», деб олдинги таклифини эслатди. Румайсо розияллоҳу анҳо унга: «Эй Абу Талҳа, мен сен билан турмуш қурардим, чунки сен насаби тоза, обрўли кишисан, аммо афсуски, сен билан менинг ўртамизни тўсиб турадиган бир нарса бор, усиз ҳеч бир мақсадлар рўёбга чиқмайди», деди. «Бунинг сабаби нима?» деб сўради Абу Талҳа. «Сен мушриксан, мен эса муслимаман. Менинг сенга турмушга чиқишим жоиз эмас», деб жавоб қилди. Абу Талҳа:«Бу қандай ҳам нолойиқ гап, эй Румайсо? Менинг олтин-кумушларим қаёқда-ю, сенинг айтаётган бу гапинг қаёқда?! Нималар деяётганингни ўйлаб кўр», деди. Румайсо розияллоҳу анҳо жиддий туриб: «Менга олтин ҳам, кумуш ҳам керак эмас. Сен на эшитадиган ва на кўрадиган, на бирор ҳожатингни раво этадиган нарсага ибодат қиласан. Эй Абу Талҳа, ёғочга ибодат қилишдан уялмайсанми?! Агар сен Исломни қабул этсанг, сенинг мусулмонлигинг никоҳ учун оладиган маҳрим бўлсин. Менга бошқа нарса керак эмас!» деди.\nОдатда араб аёллари ўзлари учун тайёрланадиган сарполарига, маҳрга бериладиган олтину кумуш тақинчоқларга жиддий эътибор беришар эди. Аммо қалби иймон нури ила тўлиб-тошган буюк саҳобия аёл Румайсо розияллоҳу анҳо бу борада аёл зотига гўзал ибрат қолдирдики, мазкур ҳолат то қиёматга қадар Ислом оламида ўчмас олтин сатрларда битилган намуна бўлиб қолди. Румайсо розияллоҳу анҳо ўзининг келинлик учун маҳр сифатида олинадиган бойликларини ўзга бир инсоннинг иймони учун «қурбон қилиши», бу жасорат ва шижоати Абу Талҳанинг вужудига титроқ солди. Бундай таклифни рад этишга жавоб топа олмади ва жавоб топиш ҳам амри маҳол эди. Аллоҳ таоло беқарор давлат, ўткинчи шараф соҳиби бўлган Абу Талҳага бир аёлни Роббисини танишига, иймондек буюк неъмат соҳиби бўлишига, бир сўз билан айтганда, ҳидоятга тушишига сабабчи қилди. Абу Талҳа: «Менинг Исломимга ким гувоҳ бўлади?» деб сўради. Расулуллоҳ соллаллоҳу алайҳи васаллам ўзлари гувоҳ бўладилар. «У кишига бориб айт», деди Румайсо розияллоҳу анҳо.\nШундай қилиб, Абу Талҳа Расулуллоҳ соллаллоҳу алайҳи васаллам ҳузурларида мусулмон бўлди. У Зотга Румайсо розияллоҳу анҳонинг сўзларини айтди. Шу вақтнинг ўзидаёқ ўша шартга мувофиқ Абу Талҳа билан Румайсо розияллоҳу анҳонинг никоҳлари ўқилди.\nРумайсо розияллоҳу анҳо қачон Расулуллоҳ соллаллоҳу алайҳи васалламни кўрсалар, ўғли Анас розияллоҳу анҳунинг ҳақларига дуо олар эдилар. Кунларнинг бирида Румайсо розияллоҳу анҳо Расулуллоҳ соллаллоҳу алайҳи васалламнинг олдиларига бориб: «Ходимингиз Анаснинг ҳаққига дуо қилинг», деб сўради. Пайғамбаримиз соллаллоҳу алайҳи васаллам:«Парвардигоро! Анаснинг молига, болаларига ва яна ўзинг инъом этган бошқа неъматларингга барака бер», деб дуо қилдилар. Шу дуонинг ижобати туфайли Анас ибн Молик розияллоҳу анҳу узоқ умр кўрди. У зотнинг фарзандлари, набираларининг сони юздан ошиб кетди.\nРумайсо розияллоҳу анҳо Абу Талҳа билан бахтли ва саодатли ҳаёт кечирар эди, бу борада Аллоҳ таоло у иккисига кўз қувончи ва дил севинчи бўлган ўғил фарзанд неъматини ато этди. Абу Талҳа ўғлига шу қадар меҳр қўйдики, уни ҳеч кимга ишонмас, ҳаётини бу ўғлонсиз тасаввур ҳам қила олмас эди. Ўғилчаси тўсатдан касалликка чалинди. Бу ҳол Абу Талҳани эсанкиратиб қўйди, у кўчада ўз ишлари билан юрар экан, уйига келган заҳоти ўғлининг ҳолидан хабар олар эди. Шу зайлда давом этаётган кунларнинг бирида ажал бу масъум гўдакни уларнинг бағридан юлиб олди. Ана шу вақтда Абу Талҳа Расулуллоҳ соллаллоҳу алайҳи васалламнинг олдиларида эди. Шўрлик онаизор кўзининг оқу қароси, юрагининг бир парчасини йўқотди! Ҳаммага маълумки, бундай вақтда оналар бу аламга бардош бера олмай, доду фарёд соладилар, ўзларини кўтариб урадилар. Румайсо розияллоҳу анҳо шундай аламли онларда ҳам бутун аёлларга дарс ва намуна бўладиган гўзал сабр соҳибаси эканини кўрсатди. Ҳали жаннат ҳиди кетмаган гўдакнинг юзларидан тўйиб-тўйиб ўпди, кейин уни ювиб, кафанлади, хушбўй нарсалар сепди ва боланинг гулдек юзларига боқиб, оналик меҳри жўшиб, кўзларидан аччиқ-аччиқ ёшлар тўкди. Меҳрибон отаси Абу Талҳа келишидан олдин боланинг устига чойшаб ёпиб қўйди. Сўнгра ўғли Анас розияллоҳу анҳуга укасининг вафоти ҳақида отасига ҳеч нарса демасликни тайинлаб, Абу Талҳани чақириб келиш учун юборди. Абу Талҳа келиши билан ўғлининг аҳволини сўради. Румайсо розияллоҳу анҳо: «Ўғилчамиз ухлаб қолди. Худодан сўрайманки, шояд, шу уйқуси роҳатли бўлса», деб ёш ва ғамли кўзларини яширди. Абу Талҳа хотинининг бу жавобидан бола соғайиб қолибди, деб гумон қилди.\nЎша куни Абу Талҳа рўза тутган эди. Биргалашиб ифтор қилишди. Тун кирди. Шунда ҳам бу сабрли солиҳа аёл маҳзунлигини билдирмади. Хушбўйланган ва зийнатланган ҳолда эрининг ёнига кирди ва кечани бирга ўтказишди. Тонг отгач, эри масжидга отланар экан, Румайсо розияллоҳу анҳо аста-секин гап бошлади:«Эй Абу Талҳа, агар бир киши бировдан омонат олса, сўнг уни эгасига қайтармасликка ҳаққи борми?» деб сўради. «Йўқ, омонат эгасига қайтарилади. Бермайман, дейишга асло ҳаққи йўқ», деб жавоб берди эри. Румайсо розияллоҳу анҳо мақсадга ўтди: «Аллоҳ таоло бизга омонатга ўғил берган эди. Энди эса ана шу омонатини қайтариб олди», деди. Абу Талҳа: «Инна лиллаҳи ва инна илайҳи рожиъун» («Биз ҳаммамиз Аллоҳникимиз ва яна Унинг ҳузурига қайтамиз»), деди. Бошқа ҳеч қандай сўз айтолмади, қандайин ҳам сўз айта олсин?! Чиқиб, тўғри Расулуллоҳ соллаллоҳу алайҳи васалламнинг ҳузурларига борди. Намоз ўқиди ва кеча шомда ўғли вафот этгани, ўзи эса кечани аёли билан ўтказганини айтди. Пайғамбаримиз соллаллоҳу алайҳи васаллам: «Парвардигоро! Буларнинг бу кечасини баракотли қилгин», деб дуо қилдилар. Сарвари Коинотнинг ушбу дуоларига осмон эшиклари очилди. Жаннат райҳони бўлмиш гўдакларини йўқотган бу зотларга меҳрибонлардан-да меҳрибон бўлмиш Роббул ъаламин Абдуллоҳ ибн Абу Талҳани ато этди. Абдуллоҳга эса тўққизта фарзанд берди, буларнинг барчаси ҳофизи каломуллоҳ бўлди. Булардан тўнғич ўғли Исҳоқ ибн Абу Талҳа эса буюк фақиҳ даражасига етди. Буларнинг барчаси онанинг гўзал сабри, эрига итоати ва мусибатга сабрли бўлиши ҳамда Аллоҳнинг Расули дуоларининг баракотидан эди.\nУшбу саҳобия аёлнинг ҳаёти биз, аёлларга дунё ва охират саодати сари ойдин йўлни кўрсатиб турувчи нурли бир тарихдир. Расулуллоҳ соллаллоҳу алайҳи васаллам «Жаннат оналар оёғи остидадир», деб марҳамат қилганларида ана шундай сабрли, пок аёлларни назарда тутганлар. Она юртимизни ер юзига танитган Исмоил Бухорий, Термизий, Насафий, Замахшарий, Бурҳониддин Марғилоний, Фарғоний каби зурриётларни дунёга келтирганлар ҳам мана шу каби мўътабар оналардир. Барча оналар соғ ва омон бўлишсин, маънан пок ва юртига садоқатли фарзандлар тарбиялашда Аллоҳ барчамизга куч-қувват ато этсин.\n«Нисо ас-солиҳат» китобидан\nҲадичаи Кубро аёл-қизлар\nўрта-махсус Ислом билим юрти мударрисаси\nПошшахон ЭШОНХОН қизи таржимаси.\nIyun 26, 2018 0\nВатанингни сотма, адо бўласан!


Носоз асбоб – тилсиз душман — Uztransgaz\nНосоз асбоб – тилсиз душман\nUztransgaz > Янгиликлар > Носоз асбоб – тилсиз душман\nҲозирги куз-қиш мавсумини беталофат ўтказиш юзасидан масъул идоралар ходимлари астойдил тушунтириш ишларини олиб бораётганликларига қарамай, айрим фуқаролар носоз ва қўлбола ясалган иситиш печларидан фойдаланишни канда қилмаяптилар.\nШунинг учун ҳам жойларда ўрганиш, тарғибот ва учрашув тадбирлари аввалгиданда фаол тус олган. Бундан мақсад – аҳолининг тинч ва фаровон ҳаётини таъминлаш.\nФикримизга ҳудудий филиалларимизда амалга оширилаётган ишларни яққол мисол қилишимиз мумкин. Хусусан, Қашқадарё вилояти Касби тумани бўйича 40та маҳалла фуқаролар йиғини мавжуд бўлса, ўтган ҳафта мобайнида шулардан 8 тасидаги газ мосламалари техник кўрикдан ўтказилди. Ўрганишлар давомида аниқланган камчиликлар жойида бартараф этилди. Чунки, халқимизда носоз асбоб – тилсиз душман, деган гап бор.\n“Турмушда газдан хавфсиз фойдаланиш” ойлиги доирасида мутахассислардан тузилган ишчи гуруҳ аъзолари уйма-уй юрган ҳолда, аҳоли билан бевосита суҳбатлашиб, хонадонлардаги газ ва газ ускуналаридан фойдаланиш ҳолатини ўрганмоқдалар. Мулоқот чоғида уларга хавфсизлик чоралари яна бир карра эслатиб ўтилмоқда.


БЕНДЕ АСЫҚПАСА, ДУЎАСЫ ҚАБЫЛ БОЛАДЫ\nӘбу Ҳурайрадан рәўият қылынады:\n«Расулуллаҳ саллаллаҳу алайҳи ўа саллам: «Бириңиз асықпаса, дуўасы әлбетте қабыл болады. «Дуўа қылдым, бырақ қабыл болмады», дейди», деди».\nДуўа қылыў бендеден, оны қабыл етиў Аллаҳтан. Дуўа қылып, оның қабыл болыўына асықпаў керек. Аллаҳ субҳанаҳу ўа таала дуўаны қашан, қандай қабыл қылады – Өзи биледи. Бенде бул иске араласа алмайды. Тек дуўаның қабыл болыўынан үмитти үзбеў керек. Иншааллаҳ, дуўалар қабыл болады.\nДуўа да ибадатлардың бири болып есапланады. Дуўаның қабыл болыўы оған берилетуғын саўаптан ибарат болады.\nГейде дуўаға берилген саўап оның қабылынан көре пайдалырақ ҳәм көбирек болыўы мүмкин. Аллаҳ таала дуўа қылыўшыға сораған мүтәжлигин бериў менен бирге, оның саўабын намайы әмел (ҳәр бир адамның қылған ислерин периштелер оған жазып баратуғын әмел дәптери) ге жаздырып та қояды. Гейде бергенинен көре жазғаны көп болыўы мүмкин.\nАйырым жағдайларда Аллаҳ таала дуўа қылыўшы дуўасы қабыл қылыныўға ҳақлы болмағаны ушын дуўасын қабыл қылмаўы да мүмкин. Мысал ушын, бир адам өзи лайық болмаса да, туўрылықты сорайды. Оған сорағаны берилмесе де, дуўадағы ибадаты ушын саўап бериледи.\nАйырым жағдайларда бенде бир нәрсени сорап дуўа қылады. Аллаҳ таала оған сораған нәрсесинен басқа нәрсе пайдалырақ екенин билгени ушын оған сорағанын емес, пайдалырағын береди. Мысал ушын, биреў дүньясы ушын керекли нәрсени сорайды. Аллаҳ таала оған ахырети ушын керекли нәрсени береди.\nГейде бенде сораған нәрседе оның ушын жақсылық жоқ болады. Аллаҳ таала оған сол пайдасыз болған нәрсени бермейди. Себеби оны берсе, жақсылық емес, жаманлық болады. Бирақ дуўа қылыўшы сорағанына ериспесе де саўаптан бос қалмайды.\nУлыўма алғанда, бендениң дуўасы арқалы Аллаҳ таалаға жақынласыўды қәлесе, сол нәрселери қабыл болады. Бул тап кесел бала өзине жақпайтуғын нәрсени сорағанда ата-анасы буның орнына оған пайдалы нәрсени бергенине уқсайды.\nИмам Шатыбий өзиниң «Муўафақат» китабында төмендегилерди жазады:\n«Дуўа қылыўшы адам буйрылған ямаса рухсат етилген себеплерге әмел қылыўда кемшиликке жол қоймаўы керек. Бир адам суў жақын жерде екенин биледи. Оннан тосыўшы жоқ, биймәлел ишиўи мүмкин. Бирақ суў ишиўди таслап, «Аллаҳым! Маған суў бер! Мени серсуў қыл!» деп дуўа қылыўдан басқаға өтпейди.\nДемек, ол адам бул орында шәриятқа кери исти қылыўшы, Аллаҳ тааланың буйрығын артқа таслаўшы адам болып есапланады. Енди қәйтип оның дуўасын қабыл қылсын?!\nСебеби, шәрият қағыйдасы бойынша, әпиўайы себеплерди қылыўда кемшиликке жол қоймаған адамға ғайбий жәрдем бериледи.\nМөмин-мусылман адам шәриятта көрсетилген исти қылыў керек. Бир исти ислеў ушын еки түрли буйрық келсе, екеўин де ислеў керек. Бирин ислеп, екиншисин итибарсыз қалдырыў дурыс емес.\nМысал тәризинде көпшилик итибар бермейтуғын бир әмелди алайық. Бизлерге белгили, уйқылаўдан алдын шайтаннан сақланыў ушын қылынатуғын әмеллер бар. Бул туўралы Расулуллаҳ саллаллаҳу алайҳи ўа салламның көрсетпелери де бар.\n«Нәбий саллаллаҳу алайҳи ўа саллам сондай деди:\n«Өз үйине кирер ўақытта ҳәм аўқатланар ўақытта Аллаҳты еслеп тилге алса, шайтан (өз шериклерине): «Сизлерге жатақ да жоқ, кешки аўқат да жоқ», деди.\nОл үйине кирер ўақытда Аллаҳты зикир қылмаса, шайтан (өз шериклерине): «Жатаққа ийе болдыңыз», дейди. Егер аўқат ўақтында Аллаҳты зикир қылмаса, «Ҳәм жатаққа, ҳәм аўқатқа ийе болдыңыз», дейди».\nМуслим, Әбу Даўыт ҳәм Насаий рәўият қылған.\nКим көшеден келип, өз үйине кирип атырғанда Аллаҳ тааланың атын зикир қылып кирсе, шайтан сол үйге кирип, жатақтан орын алыўдан маҳрум болып қалар екен.\nҲәм өз әскерлерине: «Енди сизлерге жатақ та жоқ, кешки аўқат та жоқ», дер екен. Себеби, Аллаҳ тааланың зикри болған жерде шайтанға орын жоқ.\nБул ҳәдисти оқыған, еситкен ҳәм үйренген адам шайтаннан пана сораў дуўасын оқыса, ҳәдиске әмел қылғаны ҳәм де дуўа қылғаны ушын саўап алған болады.\nБирақ кешеси өз үйинде шайтаннан қорғаныў ушын сол истиң өзи жетерли болама? Әлбетте, жетерли болмайды. Себеби, бул ҳаққында басқа ҳәдис бар.\nЖабыр разыяллаҳу анҳудан рәўият қылынады:\n«Ыдыслардың үстин жабың. Меслерди байлаң. Есиклерди бекитиң. Шыраларды өшириң. Шайтан меслерди шеше алмас. Есиклерди ҳәм ыдыслардың үстин аша алмас. Егер бириңиз ҳеш нәрсе таба алмасаңыз, ыдыстың үстине бир шөпти кеселеп қойып болса да, Аллаҳтың атын зикир қылып қойсын. Әлбетте, пасық үй ҳайўаны үй әҳлиниң үстинен үйлерине от қойып жибереди», деди».\nИмам Бухарий ҳәм имам Муслим рәўият қылған.\nДемек, дуўа менен бирге әмел де керек екен. Бул әпиўайы ҳақыйқатты ҳәр дайым есте тутыўымыз лазым. Соның ушын да айрым ҳәдислерде дуўа менен бирге әмел де зикир қылынған.\nҲәзир ғана өткен ҳәдиси шәриптиң имам Абу Даўыт рәўият қылған сөзинде:\n«Есигиңди жап ҳәм Аллаҳтың атын зикир қыл. Шыраңды өшир ҳәм Аллаҳтың атын зикир қыл. Ыдысыңның үстин жап ҳәм Аллаҳтың атын зикир қыл. Месиңди байла ҳәм Аллаҳтың атын зикир қыл», делинген.\n«Нәбий саллаллаҳу алайҳи ўа саллам: «Бириңиз гүна араластырмай ямаса силай рәҳимди үзбей дуўа қылған болса ямаса асықпаса, қабыл болады. «Дуўа қылдым, маған қабыл болғаны көринбей атыр», дейди ҳәм дуўаны таслап қояды», деди».\nБенде «Дуўа қылдым, менимше, қабыл болмаса керек», демесин. Үмитсиз болмастан, дуўада даўамлы болыў керек. Дуўа қылына берсе, иншааллаҳ, қабыл болады.\nБул ҳәдистен дуўаның шәртлерин үйренип аламыз:\n1.Дуўаға гүна араласпаўы керек екен. Соның ушын дуўа қылыўдан алдын тәўбе қылып турып, кейин дуўа қылыў лазым.\n2.Ағайын-туўысқанлық байланысларын үзген ҳалатта да дуўа қабыл болмас екен. Өзимиз Аллаҳ тааланың буйрығына кери ис қылып турып, және Оннан бир нәрсе сорап дуўа қылыўымыз ҳеш бир ақылға, логикаға туўры келмейди.\n3.Соның менен бирге, дуўада үмитсиз болмаў керек ҳәм оның қабыл болыўына асықпаў керек екен.\n«Адабул Муфрад» китабы тийкарында Муҳаммад ибн Аҳмад ал Беруний атындағы орта арнаўлы ислам билим журты қәнигелик пәни оқытыўшысы Садиков Абдумумин таярлады.


Соч тўкилишининг асосий 5 сабаби!\n14:01 / 11.10.2018 28950\nСoч тўкилиши қариш билан боғлиқ бўлган табиий жараён бўлишига қарамай, дунёга машҳур “Medical News Today” журнали маълумотларига кўра, айни даврда дунё бўйлаб 50 фоиз эркаклар бирон бир турдаги соч тўкилиши важидан азият чекмоқда. Албатта, айни даврда сиз ҳам ўз сочларингизнинг сийраклашиб қолганидан хавотирдадирсиз, лекин кўнглингизни хотиржам қилиш учун айтишимиз мумкинки, инсон ўз сочларининг 50 фоизидан кўпроғини йўқотмагунича, бошқалар назарида у инсон “кал” сифатида кўринмайди.\nTM Minox мутахассислари сизга соч тўкилишининг жуда оддий, лекин асосий ва муҳим сабабларини айтиб ўтадилар.\nБирон ҳолатдан хавотирланиш ёки сиқилиш. Аксарият ҳолларда, ўрта ёшдаги инсонларда соч тўкилишига давомий уйқусизлик, депрессия ёки асабийлашиш сабаб бўлиши мумкин. Буларнинг ҳаммаси соч толаларининг ўсишини секинлашишига ёки умуман тўхташига олиб келади. Бунда соч фолликуллари бутунлай ўлгандан кейин, яъни сиқилишдан бир неча ҳафта ўтгандан кейин тўкилишни бошлайди. Шу сабабли, психик ва эмоционал ҳолатга алоҳида эътибор қаратиш, асабийлашишга сабаб бўладиган ҳар хил ҳолатлардан ва кайфиятга салбий таъсир кўрсатадиган омиллардан қочиш соч тўкилишининг олдини олиш учун жуда ҳам зарур ҳисобланади. Батафсил...\nТанамизда озиқ моддаларнинг етишмаслиги соч тўкилишининг яна бир асосий омилларидандир. Кўпгина ёшлар парҳез қилиш мақсадида ёки ошқозон муаммолари сабабидан гўшт маҳсулотларидан ўзларини тиядилар. Оқсиллар сочлар ҳаётийлигининг асосий манбаи ҳисоблангани боис гўшт ва гўштга муқобил озуқалар билан, аввало, доимий ўзимизни ва сочларимизни озиқлантириб туришимиз зарур. Умумий ҳолда, киши организми етарлича витаминларни қабул қилмаса, албатта, бунинг асорати тездагина соч, тирноқ, тиш кабиларда ўзини намоён этади. Батафсил...\nИнсон жигарининг соғломлиги киши ҳуснини белгиловчи омилдир. Инсон жигари фаолияти ва инсон терисидаги “себум”, яъни терини ёғлаб турувчи модда даражаси ўртасида боғлиқлик мавжуд. Инсон ёши ўтгани сари, жигар фаоллиги сустлашиб боради. Бу сустлашиш тўғри овқатланмаслик, алкоголь истеъмоли, дори воситалари истеъмоли, чекиш ва ифлосланган ҳаводан нафас олиш таъсирида янада кучайиб боради. Шунинг учун, инсон жигари муаммоларининг даф этилиши, ўз ўрнида тери ва соч соғломлигини кафолати бўлиб хизмат қилади.\nТоксинлар нима? Булар паст даражадаги концентрацияларда танага зарар етказадиган биологик ёки кимёвий моддалардир. Металл токсинлар ҳозир жуда кенг тарқалган. Токсик таъсирларнинг энг кенг тарқалган манбаларидан бири бу оммавий ифлосланишдир. Ҳаво ифлосланишидан, айниқса, соч фолликуллари азият чекади: сочлар нозиклашади ва синувчан бўлиб қолади. Тадқиқот натижалари, сўнгги минг йилликда аёллар сочларининг тўкилиши шаҳарлараро тарқалган токсинлар билан бевосита боғлиқлигини кўрсатмоқда. Тутун, қўрғошин, никель ва олтингугурт диоксиди каби токсинларнинг аксарият турлари таъсири шаҳар аҳолисига қимматга тушмоқда.\nСоч ўсиши учун озуқа моддалари зарур ва ушбу озуқа моддалари бош терисига капилляр майда қон томирлари орқали етказилади. Агар кичик капилляр қон томирлари орқали сочга ўтадиган қон миқдори камайса, сочни яралишида зарур бўлган моддалар ҳам камаяди. Ўз-ўзидан қон оқимининг камайиши сочларнинг тезкор қаришига сабаб бўлади. Бу ҳолатни инсон қариган сари унинг териси капиллярларида қон камайиши натижасида сочлари тўкилиши билан ҳам тушунтириш мумкин. Чекиш, атроф-муҳит таъсирлари, нотўғри овқатланиш ва бошқа омиллар бош терисидаги қон ҳажмини камайтиради. Асосий қарши чора сифатида спорт билан шуғулланиш, бош терисини массаж қилиш кабиларни қўллаш мумкин.\nАгар Сизга сочлар бўйича шифокорнинг ёрдами зарур бўлса, TM Minox мутахассислари +99895 142 08 01; +99895 143 08 01; +99871 200 08 01 рақамлари орқали Сизга ўзларининг БEПУЛ тавсия ва йўлланмаларини беришга тайёр!\nТЕЛЕГРАМ, FACEBOOK, ODNOKLASSNIKI, INSTAGRAM


Жанубий Кореяга келган сайёҳлар жамоат транспоридан фойдаланиши тақиқланди - Darakchi\nЖанубий Кореяга келган сайёҳлар жамоат транспоридан фойдаланиши тақиқланди\nДУНЁ 14.01.2022, 20:36\nТеглар: Жанубий Корея\nЖанубий Кореяда коронавируснинг янги "омикрон" штамми билан боғлиқ ҳолатлар кескин ортмоқда. Ҳукумат эса карантин чораларини кучайтириш мақсадида мамлакатга келган сайёғлар учун жамоат транспортидан фойдаланишни тақиқлади. Бу ҳақда KBS хабар берди.\nҲукуматнинг қарорига кўра, 14 январь кунидан бошлаб Жанубий Кореяга келувчи барча сайёҳатчилар махсус карантин автобуслари, поездлар ва таксилардан фойдаланиши мумкин. Шунингдек, шахсий автомашиналарда ҳам ҳаракатланиши бўйича қарор чиқарди.\nШунингдек, PZR тести натижаларининг амал қилиш муддати 72 соатдан 48 соатгача қисқартирилди. Хусусан, Жанубий Кореяга кириб келаётган самолёт бортида коронавирус билан касалланган уч ёки ундан кўп киши аниқланса, парвоз автоматик тарзда бекор қилинади.\nЖанубий Кореяда “омикрон” штамми билан боғлиқ дастлабки ўлим қайд этилди\nЖанубий Кореяда коронавируснинг "омикрон" штамми билан боғлиқ ҳолат кўпайди. Бу ҳақда Ryonxap нашри хабар берди.Агентлик берган маълумотларга кўра, янги штамми юқтирган икки бемор вафот этди.Бу...\nЖанубий Кореяда 34 йил ичида биринчи марта 5 нафар эгизак дунёга келди\nЖанубий Кореянинг Сеул миллий университети касалхонасида ғаройиб воқеа кузатилди. Бу ҳақда Yonhap агентлиги хабар берди. Қайд этилишича, 30 ёшли аёл 34 йил ичида биринчи марта беш...\nКореяга юбораман деб, 3000 долларни ўзи учун сарфлаб юборган фирибгар аниқланди\nТошкентда бир фуқаронининг ишончига кириб, уни Кореяга юборишни ваъда қилиб, 3000 долларни ўзи учун сарфлаб юборган фирибгар аниқланди.Тошкент шаҳар ИИБ нинг маълум қилишича, Шайхонтоҳур тумани...\nНавоийдек улуғ зот ҳайкалини яратишни ҳар бир ҳайкалтарош орзу қилади – Жанубий Кореяда Алишер Навоий ҳайкали яратилмоқда\nЎзбекистоннинг Сеулдаги элчихонаси Корея-Ўзбекистон Бизнес ассоциацияси билан ҳамкорликда Жанубий Кореяда ёдгорлик ва ҳайкаллар ясаш бўйича етакчи саналган «Malong Company» компанияси вакиллари билан буюк бобокалонимиз Алишер...


Давстатқўм: Йил бошидан бери Ўзбекистон 11 та давлатга 9 млн долларлик сабзи сотди\n28 январ 2022, Тошкент вақти: 21:25\nдекабр 28, 2021\nЖорий йилнинг ўтган 11 ойи ичида Ўзбекистондан 11 та давлатга умумий қиймати 9 миллион АҚШ долларига тенг бўлган 56,8 минг тонна сабзи экспорт қилган. Бу йилнинг шу даврида экспорт қилинган сабзи миқдоридан 9,9 минг тоннага кўпдир.\nДавлат статистика қўмитаси маълумотига мувофиқ, маҳаллий сабзи энг кўп қўшни Қозоғистон (33,9 минг тонна) ва Қирғизистонга (19,2 минг тонна) сотилган. Ўзбекистонда етиштирилган сабзи харидорлари орасида Россия (3,2 минг тонна), Тожикистон (322,5 тонна), Беларусь (10,3 тонна) ва бошқа мамлакатлар ҳам бор.\nХорижга сабзи сотишда пешқадамлик қилган ҳудудлар орасида Андижон вилояти (2,9 млн доллар), Тошкент вилояти (1,2 млн доллар), Қорақалпоғистон Республикаси (1,2 млн доллар) ва Фарғона вилояти (917 минг доллар) кабилар саналган.


Фарзанд онаси тарбиясига олиб берилди - Zamin.uz\nАфсуски, сўнги вақтларда бўлаётган оилавий ажралишлар фарзандлар тақдири ҳамда уларнинг келгусида ота ёки она билан қолишлари, таъминоти каби оғриқли саволларни кун тартибига чиқариб қўяётганлиги ҳеч кимга сир эмас.\nДжумаевлар оиласи ҳам яхши орзу-умидлар билан оила қуришган, фарзандли бўлишган. Шундай улуғ неъматга шукрона келтириш, фарзандларини ҳар жиҳатдан комил инсонлар этиб тарбиялаш ота-онанинг асосий бурчи эди. Бироқ эр-хотиннинг келишмовчиликлари сабаб оила пароканда бўлди. Фарзанд эса сарсон-саргардон, аро йўлда қолди. Уларнинг тарбияси, саломатлигига ким қайғуради?\nШундай вазиятда она судга мурожаат қилди. Жорий йилнинг 8 февраль куни Фуқаролик ишлари бўйича Қарши туманлараро суди 10 ёшли Темурбекни онаси М.Хамраеванинг тарбиясига олиб бериш ҳақида қарор қабул қилди.\nУшбу ижро варақаси Мажбурий ижро бюроси Қарши шаҳар бўлими иш юритувига келиб тушгач, дарҳол ижро ҳаракатларига киришилди ва қарздорга суд қарорини ихтиёрий бажариш учун муддат берилди. Аммо қарздор, ўз ҳохиши билан болани бермагач, давлат ижрочилари томонидан олиб борилган мажбурий ижро ҳаракатлари давомида Темурбек онаси тарбиясига олиб берилди.\nМИБ Қарши шаҳар бўлими бошлиғи ўринбосари\nЯнгиликлар » Жамият » Фарзанд онаси тарбиясига олиб берилди\nБугун, 10:54, Маданият


"ЖОНКУЯРЛАР БОР БЎЛСИН" » ПастДарғом ҳақиқати\nБош сахифа » ЖАМИЯТ ВА ХАЁТ » "ЖОНКУЯРЛАР БОР БЎЛСИН"\n"ЖОНКУЯРЛАР БОР БЎЛСИН"\n| 1-05-2018, 13:30 |\nБайрам кезлари ободонлаштириш ишлари авж олади. Кўчалар кўркамлашиб, дов-дарахтлар оқланади. Пахтачи маҳалласида ҳам бу ишларга жиддий эътибор қаратилаётгани кўзга ташланади. Маҳалла биносидан узоқ бўлмаган эски қабристонни ҳам девор билан ўраш ишлари бошлаб юборилибди.\n- Қишлоқнинг кайвониси бор жойда фаровонликка ҳам эътибор қаратилади, - деди бетон қориш ишлари билан шуғулланаётган усталардан бири. - Абдусалом Элмирзаев ана шундай инсонлардан. Гоҳ йўлларни таъмирлаш, баъзан ичимлик суви муаммоси билан турли идораларга мурожаат қилишдан эринмайдиган шу кишининг жиддий киришгани сабаб, қаровсиз қабристонда ободонлаштириш ишларига киришилди.\n- Бу ишни шу йилги режага киритишимизга ҳам Абдусалом ака сабабчи. Катта кўчага ёндош қаровсиз бу ерни тезроқ тартибга келтириш учун елиб-югурди. Пойдевор тиклаш, ғишт териш ишлари учун керакли миқдорда маблағ ажратилмагунча тинмади. Кўпнинг манфаати учун жонкуяр шундай инсонлар бор бўлсин, - деди туман ободонлаштириш бошқармаси бошлиғи Нормўмин Ҳайитов.\n- Ҳамжиҳатликда ҳикмат кўп, - дейди у киши кўпчилик алқаётганини айтганимизда камтарлик билан. - Ўтган вақт давомида маҳалла фаолларининг аҳиллиги, ҳамфикрлиги сабаб, тўй-маъракалар анча ихчамлашди. Маҳалланинг хотин-қизлар билан ишлаш ва оилаларда маънавий-ахлоқий қадриятларни мустаҳкамлаш бўйича мутахассиси Марҳабо Ҳамидованинг саъй-ҳаракатлари билан оилавий можаролар, ажрашишлар барҳам топаяпти. Хотира ва қадрлаш куни олдидан ҳудуддаги иккита қабристон ободонлаштирилди. Яна бир қатор хайрли ишларга барча бирдек бош қўшишмоқда.\n- Пахтачидаги эски қабристонда 43 миллион 800 минг сўмлик ишлар амалга оширилмоқда, - дейди "Фарида, Мухлиса" хусусий корхонаси раҳбари Фаррух Тошниёзов. - Савобли бу юмушдан қишлоқ аҳли ҳам четда эмас. 150 метр атрофидаги деворларнинг пойдевор ишлари тугалланди. Бир ой ичида деворини тиклаш ҳам поёнига етади.\nМаҳалла қошида жамоатчилик асосида кексалар билан ишлаш бўйича маҳалла раиси ўринбосарлигига аҳоли у кишини танлаб адашмаган экан. Қатор йиллар қурилиш соҳасида раҳбарлик вазифаларида ишлаган эмасми, ҳануз тиниб-тинчимайди. Ҳудудга доир катта-кичик юмушларга, маданий-маърифий тадбирларга доимо бош-қош.\nШунинг учун ҳам Абдусалом акадек фазилат соҳибларини "Жонкуярлар бор бўлсин", дея эл олқишлайди.\nКалит сўз Ҳашар


Добавлено: 29.04.2016, 14:07\nМалайзиялик 63 ёшли фермер Иброҳим Басирнинг уйида юзи инсон юзини эслатувчи улоқча дунёга келди, деб хабар берди “Вести” нашри. Иброҳим Басир бу воқеадан ҳайрон, қолаверса, инсон қиёфали туёқли жониворнинг биринчи марта туғилиши эмас.\n“Улоқча эчки боласидан кўра, кўпроқ танаси жун билан қопланган инсон боласини эслатади. Тумшуғи ўрнида одам бурнини, кўзини эслатадиган аъзолари мавжуд”, —деди Иброҳим Басир.\nЭркак улоқчани ветеринарларга кўрсатганда, улар ҳам бу воқеага изоҳ беролмаган. Афсуски, улоқчанинг ҳаётини сақлаб қолишнинг иложи бўлмаган. У туғилгандан кейин атиги бир неча дақиқа яшаган. Ғайриоддий улоқча ҳақидаги хабар ижтимоий тармоқларда яшин тезлигида тарқалганлиги сабабли, улоқчанинг жасадини сотиб олмоқчи бўлган қизиқувчиларнинг сони кўпайиб кетган. Аммо фермер ғаройиб улоқчанинг жасадини тадқиқот ишларини ўтказиш учун мутахассисларга топширган.


Роналду голини Месси каби нишонлади\n09:30 / 14.08.2017\n«Реал» ҳужумчиси Криштиану Роналду Испания Суперкубоги 1-учрашувида «Барселона» дарвозасига киритган голини нишонлашда каталонияликлар ҳужумчиси Лионель Месси ҳаракатини такрорлади. «Камп Ноу»да ўтган учрашув «қаймоқранглилар»нинг 3:1 ҳисобидаги ғалабаси билан якунланди.\n2-бўлимда захирадан ўйингга тушган Роналду 80-дақиқада «Реал»нинг иккинчи голини урди ва футболкасини ечиб, орқа томонидаги фамилиясини стадиондаги мухлисларга кўрсатди. Месси Испаниянинг якунланган чемпионатининг 33-турида «Сантьяго Бернабеу»да «Реал»га урган голини шундай нишонлаганди.\nТаъкидлаш жоизки, Роналду футболкасини ечгани учун биринчи сариқ карточкани «ишлаб олган», 2 дақиқа ўтиб эса симуляция учун яна битта сариқ карточка олиб, майдондан чиқариб юборилган. Энди футболчи Суперкубокнинг «Сантьяго Бернабеу»да 16 август куни ўтадиган жавоб учрашувида майдонга тушмайди.\nКриштиану Роналду Испания Суперкубоги


Олий Мажлис Сенати раиси Ниғматилла Йўлдошев Коррупцияга қарши курашиш бўйича республика идоралараро комиссиясининг кенгайтирилган мажлисида Қурилиш соҳасидаги коррупцион ҳолатга ҳақида ҳам гапириб ўтди.\nФарғонада 200 дан ортиқ тадбиркорларнинг муаммолари ижобий ҳал этилди\nВилоятнинг барча ҳудудларида тадбиркорлик субъектлари учун очиқ ва амалий учрашувлар ташкил этилмоқда. Республика ишчи гуруҳига бириктирилган раҳбарлар, вилоят ҳокимининг ўринбосарлари ишбилармон юртдошларимизни қийнаётган муаммолар билан яқиндан танишдилар.\nФарғона вилояти давлат солиқ бошқармаси томонидан Қўқон шаҳрида ҳам давом эттирилди. Келиб тушган мурожаат асосида ҳамкор ташкилотлар билан биргаликда Кўрпабоф кўчасида яшовчи 28 ёшли Ҳ.А. хонадони кўздан кечирилганда, у ерда спирт маҳсулоти ноқонуний савдоси йўлга қўйилганлиги аниқланди.\nШаҳрихонлик оилаларнинг ўз адвокатлари бор\nАндижонда Адлия тизимида ўзига хос янгиликка асос солинди. Шу пайтгача ривожланган хорижий давлатларда қўлланиб келинаётган Оилавий адвокатлик хизмати жорий этилди. Унинг илк мижози бўлмиш Фаридахон Маматисақова Шаҳрихон туманидаги 22-умумтаълим мактабида ўқитувчи.\nShowing 1-20 of 1,426 items.


Бўлажак куёв бўлажак келин билан тўйдан олдин учрашиши жоизми?\nКелинликка номзод ҳам, куёвликка номзод ҳам суриштириб бўлинди. Сифатлари, дину диёнати, одоб-ахлоқлари ва одамгарчилиги ўрганилди. Ана шу маълумотларга қараб, оила қуришга ният қилинади.\nАммо, мазкур сўраб-суриштиришдан кейин бевосита фотиҳа ўқиб, тўй бошлаб юборилаверадими?\nКелинликка ва куёвликка номзодлар тўйдан олдин бир-бирларини кўришлари гуноҳ ҳисобланадими ёки йўқми?\nЁки баъзи бировлар айтганидек, ёшлар бир-икки йил бирга юриб, бир-бирини синаб кўришлари керакми?\nИсломда юқоридаги икки услуб ҳам нотўғри ҳисобланади. Бир-бирини кўрмасдан оила қуриш яхши эмас. Бир-бирини кўрмаган кишилар юз кўришганларида бир-бирларига ёқмай қолишлари ҳам мумкин. Иккинчидан, сифатлари суриштирилганда бошқа одам кўрсатилиб, никоҳга бошқасини олиб келиш хавфи ҳам бор. Бошқа одамнинг суратини кўрсатиб, тамоман ўзга кишини никоҳламоқчи бўлганлар ҳам топилади. Шунинг учун оила қурмоқчи бўлган икки тараф никоҳдан аввал бир-бирини кўришгани маъқул.\nЛекин бу кўпчилик орасида кенг тарқалган «Оила қурмоқчи бўлган ёшлар бир-икки йил синашиб, кейин никоҳдан ўтишлари керак», деган гапларни тасдиқлаш эмас. Мазкур «синаш» даври қанчалик узоқ давом этмасин, ҳар икки томон ҳам мақсаддаги синовга эриша олмаслигини тажриба исбот қилмоқда.\nСинашиб турмуш қурганларнинг оиласи тезроқ ва кўпроқ бузилишини ҳамма кўриб, билиб турибди. Чунки ҳар икки тараф ҳам «синаш» даврида ўз камчиликларини беркитишга, ўзида йўқ фазилатларни ҳам бор қилиб кўрсатишга жон-жаҳди билан уринади. Оқибатда икки томон ҳам бир-бирини алдайди, бир-бирига «фаришта» бўлиб кўринади. Лекин қалбакилик умр бўйи давом этиши мумкин эмас. Никоҳдан кейин икки томон ҳам тезда ўзининг ҳақиқий башарасини очади. Сўнгра келишмовчиликлар чиқади ва оила бузилади. Фақат «синаш» давридаги ҳаром-хариш юриш, гуноҳ, баъзи ҳолларда зино, зинодан ортган фарзанд қолади, холос.\nШунинг учун ҳам Исломда бу ишга рухсат берилмайди. Сўраб-суриштирсин, шариат белгилаб берган доирада кўриб, ўргансин, шунинг ўзи етарли бўлади. Бу масалага Пайғамбаримиз соллаллоҳу алайҳи васалламнинг ўзлари қизиқтирганлар, тавсия қилганлар. Шунинг учун ҳам барча ҳадис китобларимизда ва кўпгина фиқҳ китобларимизда совчилик пайтида бир-бирини кўриш ҳақида алоҳида боблар бор.\nАлбатта, бу вазиятда фақат кўриш ҳақида гап кетмайди. Балки бугунги кун таъбири билан айтадиган бўлсак, совчилик пайтида куёвликка ва келинликка номзод шахсларнинг ҳуқуқ ва одоблари ҳақида сўз боради.\n1. Куёвликка номзоднинг ҳуқуқ ва одоблари.\nСовчилик никоҳ эмас, шунинг учун ҳам совчилик қилаётган, куёвликка номзод шахс келинликка номзодга нисбатан бегона ва номаҳрам сифатида қолади. Бу пайтда ушбу ҳолатни зинҳор унутмаслик зарур.\nУшбу муҳим омилни ҳисобга олган ҳолда, куёвликка номзоднинг ҳуқуқ ва одоблари қуйидагилардан иборат:\n1. Куёвликка номзод келинликка номзод билан учрашиб, унга назар солишга ҳақли.\nقَالَ أَبُو هُرَيْرَةَ رَضِيَ اللهُ عَنْهُ: كُنْتُ عِنْدَ النَّبِيِّ صلى الله عليه وسلم، فَأَتَاهُ رَجُلٌ فَأَخْبَرَهُ أَنَّهُ تَزَوَّجَ امْرَأَةً مِنَ الْأَنْصَارِ، فَقَالَ رَسُولُ اللهِ صلى الله عليه وسلم: أَنَظَرْتَ إِلَيْهَا؟ قَالَ: لَا، قَالَ: فَاذْهَبْ فَانْظُرْ إِلَيْهَا، فَإِنَّ فِي أَعْيُنِ الْأَنْصَارِ شَيْئًا. رَوَاهُ مُسْلِمٌ وَالنَّسَائِيُّ.\n«Абу Ҳурайра розияллоҳу анҳу:\n«Набий соллаллоҳу алайҳи васалламнинг ҳузурларида эдим. Бир киши у зотнинг олдиларига келиб, ансорийлардан бир аёлга уйланмоқчи эканлигини хабар қилди. Шунда Расулуллоҳ соллаллоҳу алайҳи васаллам:\n«Унга назар солдингми?» дедилар.\n«Бор! Унга назар сол! Ансорийларнинг кўзларида бир нарсаси бўлади», дедилар», деди».\nДемак, уйланмоқчи бўлган одам ўзининг бўлажак умр йўлдошига қараши, ҳатто кўзидаги фарқни англаши ҳам жоиз экан. Шунингдек, шунга ўхшаш маслаҳатлар бериш ҳам жоиз экан.\nعَنْ جَابِرٍ رَضِيَ اللهُ عَنْهُ، عَنِ النَّبِيِّ صلى الله عليه وسلم قَالَ: إِذَا خَطَبَ أَحَدُكُمُ الْمَرْأَةَ فَإِنِ اسْتَطَاعَ أَنْ يَنْظُرَ إِلَى مَا يَدْعُوهُ إِلَى نِكَاحِهَا فَلْيَفْعَلْ. رَوَاهُ أَبُو دَاوُدَ وَالشَّافِعِيُّ وَالْحَاكِمُ وَصَحَّحَهُ.\n«Бирортангиз бирор аёлга совчи қўймоқчи бўлса-ю, уни (ўша аёлнинг) никоҳига чорловчи нарсага назар солишга қодир бўлса, шуни қилсин», дедилар».\nАбу Довуд, Шофеъий ва Ҳоким ривоят қилганлар. Ҳоким саҳиҳ, деган.\nДемак, уйланишдан олдин ўзининг бўлажак умр йўлдошига назар солиш жоиз экан.\nБошқа ҳадисларда саҳобаларнинг ўзлари уйланмоқчи бўлган қизларга суннатга амал қилган ҳолда қандай назар солганликлари, уни ёқтириб, сўнгра уйланганликлари ҳақида сўз кетган.\nعَنِ الْمُغِيرَةِ رَضِيَ اللهُ عَنْهُ أَنَّهُ خَطَبَ امْرَأَةً، فَقَالَ النَّبِيُّ صلى الله عليه وسلم: انْظُرْ إِلَيْهَا، فَإِنَّهُ أَحْرَى أَنْ يُؤْدَمَ بَيْنَكُمَا. رَوَاهُ النَّسَائِيُّ وَالتِّرْمِذِيُّ وَحَسَّنَهُ.\n«У киши бир аёлга совчи қўймоқчи бўлганида Набий соллаллоҳу алайҳи васаллам:\n«Унга назар сол, чунки бу орангизни бардавом қилиш учун керакдир», дедилар».\nНасаий ва Термизий ривоят қилганлар. Термизий ҳасан, деган.\nДемак, шариатда бўлажак умр йўлдошини бир кўришга рухсат берилганлигининг ҳикмати бир-бирини ёқтириб, муносиб кўрса, кўнгли тортса, кейин турмуш қуриш учундир. Лекин бундай шаклдаги назар солишнинг, бир-бирини кўришнинг ҳам ўзига яраша одоблари бор.\nАввало, мазкур кўриш унаштирилишдан аввал бўлади. Шунинг учун бу ишда жуда ҳам эҳтиёт бўлиш зарур. Кўриш оқибатида турли-туман гап-сўзлар тарқалмаслиги керак. Ҳатто бир-бирини ўзига мос эмас деб топилганда ҳам, ёқмай қолган тарафнинг шаънига тегадиган гап-сўзлар тарқаб, хафа қиладиган иш бўлмаслиги лозим. Ушбу кўришдан кейин маъқул топилса, унаштириш, бўлмаса, гап-сўзсиз қолавериш керак.\nИккинчидан, мазкур кўришиш, танишишнинг баъзи нозик тарафлари вакил воситасида ёки шахсий иштирок билан бўлиши мумкин.\nИмом Аҳмад, Тобароний, Ҳоким ва Байҳақийлар Анас розияллоҳу анҳудан ривоят қиладилар:\n«Набий алайҳиссалом Умму Сулаймни ўзлари учун бир аёлни кўриб келишга юборганлар ва: «Товони устидаги пайига қара ва бўйнини икки томондан ҳидлаб кўр», – деганлар.\nБу каби нарсаларни, албатта, аёл киши қила олиши мумкин, холос. Шунингдек, бўлажак келин ҳам куёвни кўриш, уни яқинроқдан таниш учун ўз вакилини юбориши мумкин. Оила қуриш ниятидаги кишиларнинг бир-бирлари билан бевосита кўришишлари шариат ҳукмига биноан ўтиши керак. Ўзлари хилватда ёлғиз қолишлари мумкин эмас. Маҳрамлардан бирор киши улар билан бирга бўлиши шарт. Йигит қизнинг юзига, икки қўлига назар солса бўлади. Ҳанафий мазҳабида «қадамига ҳам» дейилган. Юз – жамолнинг ойнаси, ундан кишининг чиройи ҳақида тўлиқ хулоса чиқариш мумкин. Қўлдан эса баданнинг бошқа қисмлари ҳақида, масалан, ориқ-семизлик каби ҳолатларни билиш мумкин. Ҳаракати, юриш-туриши, қад-қомати ҳақида шундай ҳам тасаввур олса бўлаверади.\nКиритилди: 11:40 08.12.2018. Ўқилди: 1162 марта. Фикрлар сони: 0 та.\nТошкентдаги «Утопия» тунги клубидаги муштлашув текшири...


Сўли ва асалли скраб | Мыло Sezam\nГлавнаяMahsulotlarTabiiy sovunTibbiy seriyaliСўли ва асалли скраб\nСўли ва асалли скраб\nКунимиз енгил, хурсандчилик билан ва самарали ӯтиши учун уни нимадан бошлашимиз керак? Шуни аниқ биламизки, агарда сули бӯтқаси билан нонушта қилсак ва «Сули-асалли скраб» совуни билан ювинсак, ҳаётимизнинг ҳар бир куни куч-қувватга, яхши кайфият ва гӯзалликка тӯла бӯлади.\nҲамма гап шундаки, сули В витаминига бойдир. Бу витамин юзимиздан чарчоқ, стресс ва асабийлашиш изларини йӯқотади, ҳамда теримизнинг деярли стерил тозалигини таъминлайди. Ҳаттоки юз кӯриниши ҳам анча равон ва ижобий бӯлади. Ишонмайсизми? Унда текшириб кӯринг.\nБундан ташқари сули таркибида магний, хром, фосфор, темир, йодлар бор, ва бу фойдали моддаларнинг бирикмаси юздаги қариш аломатлари билан курашишга ёрдам беради.\n«Сули-асалли скраб» совуни бир пайтда терини тозалайди ва озиқлантиради, ҳамда енгил нафис скраб сифатида таъсир кӯрсатади, терининг устки қатламини тозалайди, уни таранг, соғлом, майин қилади ва юзнинг рангини яхшилайди. Совун терини тинчлантиради, намлайди, тозалайди ва таранг қилади ва ёғли ялтирашдан халос қилади. Совунни ҳар куни ишлатганда, маълум вақт ӯтганидан кейин тери пӯст ташлаши ва унинг қуруқлиги, тӯлиб қолган тери тешикчалари ва қора нуқталар каби муаммолар йӯқолади. Дарвоқе, «Сули-асалли скраб» совуни танамизнинг алоҳида парваришга муҳтож бӯлган декольте қисмида ҳам аъло даражада иш беради.\n«Сули-асалли скраб» совуни таркибига асал киради, қайсики ӯзида алюминий, бор, калий, калций, марганец, темир, магний, бериллий, мис, фосфор, фруктоза ва глюкоза, В, С гурух витаминлари, провитамин А (каротин), PP, K, H, яъни деярли барча микроэлементларни жамлаган. Бироқ агарда уларнинг номлари сизга ҳеч нарсадан далолат бермаса, шуни билингки: уларнинг ҳар бири таъсири бӯйича ноёб ва тери учун фойдалидир.\nАсал тери тешикчаларига чуқур кириб бориш хусусиятига эга, у юзга соғломлик бахш этиб, терини жуда ҳам яхши тӯйинтиради ва намлайди. Асал аъло даражада тозалаш хусусиятига эга – у сӯриб олувчи восита каби барча турдаги кирларни ӯзига сӯриб олади, тарангликни оширувчи, даволовчи ва қувватни оширувчи ва яллиғланишга карши хоссаларга эга. Совуннинг таркибига яна мум киради, у сӯриб олиш, бактерицид, яллиғланишга қарши, яраларни тузатиш ва юмшатиш хусусиятларига эга. 100 г мумда 4 г га яқин провитамин А бор, 100 г сабзида эса атиги 0,01 г. Бу витамин тери ва шиллиқ пардаларнинг нормал ҳолатини таъминлаш учун керак, унинг таъсирида, тери ӯзининг эластиклигини тиклайди ва силлиқ ва соғлом кӯринишга эга бӯлади.\n«Сули-асалли скраб» совун таркибига унга сеҳрли ис бағишловчи тоғрайҳоннинг эфир ёғи киради, ва бу эфир ёғи совуннинг антибактериал, вирусларга қарши, замбуруғларга қарши, тинчлантирувчи ва спазмолитик хусусиятларини оширади. «Совуқ» ишлаб чиқариш жараёни эса совунда ёғлар, асаларичилик маҳсулотлари, эфир ёғининг барча фойдали хоссаларини сақлаб қолишга имкон беради.\nТаркиби: туйилган сули, асал, мум, SEZAM ёғлари, тоғрайҳон эфир ёғи, натрий гидроксиди.\nТаъсири: терини тӯйинтиради, намлантиради, тозалайди, енгил торттириш хусусиятларига эга. Қуруқ таъсирчан ва ёғли тери парвариши учун энг яхши воситадир, барча ёш учун манзур. Асаларичилик махсулотларига аллергия бӯлган холларда эҳтиёткорлик билан қӯлланг.


Тошкент вилоятида 40 минг 617 хонадон суюлтирилган газдан фойдаланадиHaqida.net\nHome Mahalliy Тошкент вилоятида 40 минг 617 хонадон суюлтирилган газдан фойдаланади\nТошкент вилоятида 40 минг 617 хонадон суюлтирилган газдан фойдаланади\nТошкент вилоятида Ўзбекистон Республикаси Президенти девонининг Фуқаролар ҳуқуқларини ҳимоя қилиш, жисмоний ва юридик шахсларнинг мурожаатлари билан ишлашни назорат қилиш ва мувофиқлаштириш хизмати, Ҳисоб палатаси, Вазирлар Маҳкамаси масъул ходимлари, тегишли вазирлик ва идоралар мутасаддиларидан иборат Республика ишчи гуруҳи томонидан қиш мавсумига тайёргарлик, аҳолини электр энергияси ва иссиқлик, ичимлик суви, табиий ва суюлтирилган газ, кўмир ва кўмир брикети билан таъминлаш, қиш-баҳор мавсуми учун асосий турдаги озиқ-овқат маҳсулотлари захирасини яратиш борасида амалга оширилган ишлар секторлар тизимида ўрганилди.\nПрезидентимизнинг жорий йил 22 июндаги “Республика иқтисодиёти тармоқлари ва ижтимоий соҳаларини 2017/2018 йиллар куз-қиш даврида барқарор ишлашга комплекс тайёрлашни таъминлаш чора-тадбирлари тўғрисида”ги қарори бу борада муҳим дастуриламал бўлаётир.\nВилоятда 40 минг 617 хонадон суюлтирилган газдан фойдаланади. Айни пайтда мавжуд 60 минг 958 газ баллонининг 40 минг 649 таси қиш мавсумига захира қилинган. Суюлтирилган газ баллонларини аҳолига етказиб бериш бўйича вилоятда 33 автомашина жалб қилинди. Жорий йил учун 20 минг 860 газ баллони Чирчиқ шаҳрида жойлашган “Ўзбеккимёмаш” заводидан харид қилинди.\nБўстонлиқ, Паркент, Оҳангарон туманларининг олис ва тоғли ҳудудларида ва Ангрен шаҳрида жойлашган 13 минг 971 хонадонга суюлтирилган газ баллонлари тарқатилди. Кам таъминланган, эҳтиёжманд оилаларга суюлтирилган газ баллонлари ва 86 газ плитаси бепул берилди.\n– Республика ишчи гуруҳи аъзолари уйимизга келиб, яшаш шароитимиз билан танишгани ва ҳол сўраганига ҳали ҳам ишонгимиз келмаяпти, – дейди Оҳангарон тумани «Четсув» маҳалла фуқаролар йиғинида яшовчи Робия Гузарова. – Бунақаси илгари сира бўлмаган-да. Бунинг устига шунчаки ҳол сўраб қўйишмади, оилавий шароитимизни яхшилаш учун янги газ плитаси ва баллони совға қилишди. Маҳалламиз тоғли ҳудудда жойлашгани учун суюлтирилган газдан фойдаланишга мажбурмиз. Газ таъминоти ходимлари ҳар ой баллонларни тўлдириб беришади.\nЖорий қиш мавсуми учун вилоятда 114 минг 500 тонна кўмирга эҳтиёж мавжуд. Ҳозирга қадар аҳолига 20 минг 919 тонна, ижтимоий соҳа объектларига 6 минг 897 тонна кўмир етказиб берилди. Вилоятга ноябрь ойида 1 минг 201 тонна кўмир келтириб, тарқатилди. Бу борадаги ишлар изчил давом эттирилмоқда.\nҚиш мавсуми давомида аҳоли хонадонлари, ижтимоий соҳа объектлари ва иқтисодиёт тармоқларини электр энергияси билан узлуксиз таъминлаш ҳам энг устувор вазифалардан. Бу борада вилоятда бир қатор ишлар амалга оширилди. Мавжуд 6 минг 188 трансформаторнинг техник ҳолати мутахассислар томонидан доимий назорат қилиниб, зарурат туғилганда таъмирлаш ишлари бажарилмоқда. Ишчи гуруҳи ўрганишлари давомида жойларда 8 янги трансформатор ўрнатилиб, 4 километрга яқин масофага электр тармоғи тортилди. 1 миллиард 235 миллион сўмлик электр асбоб-ускуналари ва жиҳозлари захираси яратилди.\nЖорий йилнинг октябрь-ноябрь ойларида вилоят бўйича 375 ноқонуний чиқиндихоналар аниқланиб, уларни бартараф этишга 250 махсус техника ва 510 нафар ишчи жалб этилди. Бунинг натижасида 11 тоннадан ортиқ чиқинди белгиланган жойга олиб чиқиб кетилди.\nАҳолининг тоза ичимлик суви билан таъминланиши борасида олиб борилаётган ишлар туфайли жорий йилда вилоятда 53,2 километр ичимлик суви тармоғи мукаммал, 212,2 километри жорий таъмирланди. Ушбу саъй-ҳаракатларни давом эттириш мақсадида 2018 йилги режага кўра, Тошкент вилояти “Сувоқова” давлат унитар корхонаси маблағлари ҳисобидан ҳудудда 58 километр сув қувурлари мукаммал ва 200 километри жорий таъмирланади. Бу борада Қибрай, Зангиота, Янгийўл ва Чиноз туманлари қишлоқларидаги сув иншоотлари ва қувурларини реконструкция қилиш учун зарур маблағлар ажратилиши режалаштирилган.\n2017-2018 йилларда Чиноз шаҳарчасида жойлашган 68 кўп қаватли уйларнинг оқова тизимини қуриш белгиланган бўлиб, бунинг натижасида 36 мингдан ортиқ аҳолининг оқова хизматидан фойдаланишига эришилади. Паркент, Оҳангарон, Бўстонлиқ, Бекобод туманларининг айрим олис ва тоғли ҳудудларидаги қишлоқларнинг ичимлик суви таъминоти булоқлар орқали амалга оширилади. Бекобод туманининг “Қиёт” қишлоқ фуқролар йиғини, “Найман” ва “Уяс” маҳалла фуқаролар йиғинларидаги таъмирталаб бўлиб қолган ичимлик суви иншоотлари жорий таъмирдан чиқарилиб, аҳоли тоза ичимлик суви билан таъминланади.\nВилоятда кўп қаватли уй-жойларни мавсумга тайёрлаш борасида ҳам муайян ишлар амалга оширилди. Хусусан, Бекобод шаҳри “Пахтакор” маҳалла фуқаролар йиғинидаги “Металлург-мадад” хусусий уй-жой мулкдорлари ширкатига қарашли 8 кўп қаватли уйдаги 234 хонадонда 750 дан ортиқ аҳоли истиқомат қилади. Уйларнинг том қисми таъмирдан чиқарилган, ертўласидаги эски қувурлар янгисига тўлиқ алмаштирилган, уйларга рақамли замонавий эшиклар ўрнатилиб, кузатув камералари билан жиҳозланган. Бу эса ҳудудда тинчлик-осойишталикни мустаҳкамлашга хизмат қилмоқда. Уйлар атрофида замонавий болалар майдончалари қурилган.\nБироқ, ҳудуд аҳолисини қийнаб келаётган муаммолар ичида уйлардаги иссиқлик тизими ишламаслигидир. Ачинарлиси, бундай ҳолат нафақат ушбу ширкатга қарашли ҳудудда, балки бутун Бекобод шаҳри аҳолисининг қиш мавсумидаги муаммоси.\nПрезидентимиз жорий йил 18 августда Бекобод шаҳрига ташрифи давомида барча соҳалар билан танишиш қатори аҳолини қийнаб келаётган бу масалага ҳам алоҳида тўхталган эди. Шаҳар ҳокимлиги ташаббуси билан Навоий вилоятидаги “Аriston thermo – UTG” масъулияти чекланган жамияти шаклидаги қўшма корхонада ишлаб чиқарилаётган газ иситиш қозонларини лизинг асосида уйларга ўрнатиш ишлари бошлаб юборилди. Айни пайтда ҳудуддаги 21 кўп қаватли уйлардаги аҳоли хонадонларига газ иситиш қозонлари ўрнатилди. Бу лойиҳа 2018 йилда ҳам давом эттирилади.\n– Хонадонимизга газ иситиш қозонини 3 йил муддатга кредит асосида ўрнатдик, – дейди “Пахтакор” маҳалла фуқаролар йиғинида яшовчи Элгиза Абдуллаева. – Илгари қўлбола иситиш асбобларини ўрнатиб, кўчага ёки ишга кетганимда хаёлим доим уйда бўлар эди. Замонавий технологияни ўрнатгач, унинг қулайлиги, хавфсизлиги бизга жуда маъқул бўлди. Хонадонларимиздаги барча хоналар ҳарорати бир маромда иссиқ.\nҚиш-баҳор ойларида аҳолини қишлоқ хўжалиги маҳсулотлари билан таъминлаш ҳамда бозорда нарх-наво асоссиз ошиб кетишининг олдини олиш мавсумга ҳозирликнинг энг долзарб масалаларидан биридир. Бу йил вилоят бозорларида 41,3 миллион сўмлик ноқонуний савдога қўйилган қишлоқ хўжалиги маҳсулотлари мусодара қилиниб, аҳолига арзон нархларда сотилмоқда. Захирага маҳсулот жамғариш ишлари шу кунларда ҳам қизғин давом этмоқда.\nИшчи гуруҳ маҳсулотларни етказиб бериш, сақлаш, деҳқон бозорларида арзонлаштирилган қишлоқ хўжалиги маҳсулотлари ярмаркалари ташкил этиш масалалари билан ҳам танишди.\nВилоятда қисқа муддатли ўрганиш давомида маҳаллаларда истиқомат қилаётган ижтимоий ҳимояга муҳтож оилалар ҳолидан хабар олинди. Оҳангарон тумани марказидан 90-95 километр узоқликда жойлашган “Четсув”, “Чинор”, “Кўксарой” маҳалла фуқаролар йиғинларидаги 1 минг 225 хонадоннинг ҳар бирига қиш мавсуми учун 3 тоннадан кўмир тарқатилди. Туман ҳокими ташаббуси билан ижтимоий ҳимояга муҳтож, кам таъминланган, ногирон ва беморлари бор 30 дан ортиқ оилага моддий ёрдам кўрсатилиб, озиқ-овқат маҳсулотлари, ногиронлик аравачаси ва дори-дармон берилди.\nРеспублика ишчи гуруҳи томонидан Тошкент вилоятида қиш мавсумига тайёргарлик ҳолатининг комплекс ўрганилгани жойларда мавжуд вазиятни аниқлаш ва камчиликларни бартараф этиш имконини берди. Бу юртдошларимизнинг давлатга, эртанги кунга ишончини мустаҳкамлашга хизмат қилади.